Яқинда Ўзбекистоннинг АҚШдаги элчихонасида Ўзбекистон Республикаси Олий ва ўрта махсус таълим вазирлиги ва Вебстер Университети ўртасида таълим хизматларини кўрсатиш тўғрисидаги бош келишув ва бинолардан фойдаланиш тўғрисидаги шартнома имзоланди.\nАндижон вилояти ички ишлар бошқармаси ёнғин хавфсизлиги бошқармаси ходимлари томонидан ёнғин ўчирувчи квадроцикл яратилди.\nХотин-қизларни қўллаб-қувватлаш ва оила институтини мустаҳкамлаш устувор вазифалардандир\nЎзбекистон Президентининг “Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида”ги Фармони қабул қилинганига бир йил тўлди.\nСектор раҳбарингизни танийсизми?\nХалқ қабулхоналарига фуқаролардан тушаётган арзномаларнинг охири кўринмаётгани, муаммоларнинг камайиш ўрнига кўпайиб бораётганига нима сабаб бўлмоқда?\nПойтахтимиздаги 3501 та корхонада малакали бухгалтерларга эҳтиёж мавжуд\nБугун солиқ хизмати органлари текширувчи эмас, инсофли солиқ тўловчиларнинг яқин кўмакчисига айланмоқда. Хусусан, Тошкент шаҳар давлат солиқ хизмати органлари томонидан жойларда семинар-тренинг, очиқ мулоқот ва давра суҳбатлари ўтказилиб, солиқ қонунчилигидаги ўзгаришлар мазмун-моҳияти тушунтирилмоқда.\nНавоийда хусусий боғча очиш баҳонасида фирибгарлик қилганлар ушланди\nУчқудуқ туманида хусусий мактабгача таълим муассасаси очиб, ноқонуний даромад топмоқчи бўлганларнинг найранглари фош этилди.\nДепутатларнинг сукути қарийб етти ярим мингта муаммони ҳал қилиб берадими?\nСессияда шу каби долзарб муаммо ва масалалар таҳлил этилди. Аммо, афсуски... халқ депутатлари туман Кенгашининг 30 нафар депутати мажлисни лом-лим демасдан тарк этди...\nҚамоқдан чиққанига 6 ой бўлган Фаёзиддин ҳалигача ишга жойлашолмади. Нега?!\n— Ёшлик қилиб катта ҳатога йўл қўйганман, — дейди Фаёзиддин Умрзоқов. — "Жиноят жазосиз қолмайди" деганларидек, умримнинг 10 йилини, яъни олтин даврини қамоқда ўтказдим. Ўтган йилнинг июнь ойларида озодликка чиқдим. Мана, олти ойдирки, ишсизман.\n“Қамчиқ” довони бўйича тарқалган хабарлар рад этилди\nФВВ ижтимоий тармоқларда “Қамчиқ” довонида қор ёғиши натижасида тирбандликлар юзага келганлиги тўғрисида тарқалган маълумотларни рад этди.\nShowing 1-20 of 213 items.


Qalampir.uz - Ўзбек қизларини фоҳишалик учун Туркияга юбораётган аёлларнинг режаси амалга ошмади\n13:13, 09.06.2018 Жамият\nТуркияда уй ишлари билан шуғулланишга рози бўлган қизлар, аслида фоҳишалик қилиш кераклигини билиб, фикрларидан қайтганлар.\nАввалроқ, “Тошкент” халқаро аэропортида ҳуқуқни муҳофаза қилиш органлари ходимлари томонидан Туркияда фоҳишалик билан шуғулланиш учун кетаётган аёллар қўлга олингани ҳақида хабар берган эдик.\nЎзбекистон Республикаси ИИВ Терроризм ва экстремизмга қарши курашиш бош бошқармаси Одам савдоси ва ноқонуний миграцияга қарши курашиш бошқармаси ушбу ҳолат юзасидан расмий маълумот берди. Унга кўра, шу йилнинг 2 июнь куни Наманган вилояти Ички ишлар бошқармаси ходимлари билан ўтказилган тезкор тадбир натижасида, ноқонуний равишда Қозоғистон Республикасининг Олмаота шаҳри орқали Туркияга юборилмоқчи бўлган аёллар гуруҳи тўхтатиб қолинган.\nЮборилаётган 5 нафар аёлларни Туркиянинг Истанбул шаҳрида Мунира (исми ўзгартирилган) исмли аёл кутиб олиши керак бўлган. Чунки, Мунира Наманган вилоятида яшовчи синглиси ва унинг танишига худди ўзи каби ишлашга рози бўлган қизларни топиб, юбориш таклифини билдирган. Улар қизларни топиб, чет давлатига кетишга кўндирадилар.\nТуркияда уй ишлари ва бошқа юмушлар билан шуғулланишга рози бўлган қизлар, аслида у ерда фоҳишалик қилишини эшитиб, кетиш фикридан қайтадилар. Бироқ, уларга бу таклифни берган аёл “Сизларнинг ҳар бирингиз учун алоҳида чипта расмийлаштирилган, агар фикрингиздан қайтсангиз сарфланган ҳаражатларни қоплашингизга тўғри келади” дея, ортга йўл йўқлигини сабаб қилиб, уларнинг фикрларини ўзгартиради.\nТегишли ходимлар томонидан ўтказилган тадбирда 18 ёшдан 30 ёшгача бўлган оилали ва турмуш қурмаган 5 нафар аёл “Тошкент” халқаро аэропортида тўхтатиб қолиниб, уларни жўнатмоқчи бўлган икки аёл қўлга олиниб, уларнинг фахш режаси амалга ошмаган.\nҲозирги кунда ҳолат юзасидан Наманган вилояти ИИБ ҳузуридаги тергов бошқармаси томонидан терговолди ҳаракатлари олиб борилмоқда.\nТеглар:Фоҳиша Туркия Ўзбекистон\nВладимир Путин: “Шавкат Мирзиёев ташаббуси билан чегаралардан ўтишда “яшил йўлак” ташкил этилди”\n20:53, 19.08.2018 2 277\nАҳмед Башар Шен: “Ўзбекистон ва Туркия ўртасида савдо ҳажми рекорд даражани қайд этди”\n14:46, 19.08.2018 1 481\nЎзбекистон олимпия терма жамоаси бугун Таиланд билан ўйнайди\n10:33, 19.08.2018 1 939\nШавкат Мирзиёев Имомали Раҳмонни кузатиб қўйди\n16:37, 18.08.2018 2 742\n20:51, 17.08.2018 42 411


Россиядаги янги Бош консуллик, прокурорлар тренинги ва ягона мактаб формаси - BBC News O'zbek\nРоссиядаги янги Бош консуллик, прокурорлар тренинги ва ягона мактаб формаси\nҚозон шаҳрида Ўзбекистоннинг Бош консуллиги очилади. Хабарларга кўра, бу иш Россия ҳукумати томонидан расман маъқулланган. Айни дамда Москвада Ўзбекистон элчихонаси, консуллик бўлими ва Новосибирскда яна бир консуллиги фаолият юритади.\nЎзбекистон Бош прокуратураси Остонада халқаро тренингда иштирок этган. Тренинг беш кун давом этган. Унда Қозоғистон, Қирғизистон, Тожикистон ва Покистон вакиллари ҳам иштирок этишган. "Халқаро алоқалар билан боғлиқ молиявий жиноятларни тергов қилиш"ни ўрганишган.\nЎзбекистонда келаси йилдан ягона мактаб формаси жорий этилади. Бу ҳақда Халқ таълими вазири маълум қилган. Яқинда президент Шавкат Мирзиёев бу мавзуни кўтарган. Янги форманинг нархи ҳозирча маълум эмас.


Uncategorized – Самарқанд – Ер юзининг сайқалидир…\n06/06/2020 18/06/2020 admin\n8.1.4.2 – 8.1.12.4 параграфлар.\n09/04/2017 12/04/2017 admin\n8.1.4.2. II қурултойнинг чақирилиши. “БИРЛИК”да жипсликни йўлга қўйиш, уни бўлинишдан сақлаб қолишга бирмунча уринишлар қилинди. Бир неча марта Тошкентда норасмий йиғилишлар ўтказилди. У йиғилишларнинг баъзиларида бизнинг, Самарқандликлардан ҳам вакил қатнашди. Масалан, Б. Намозов ўшандай йиғилишлардан бирида қатнашганди. Бу йиғилиш “БИРЛИК”да бирликни сақлаш учун А. Пўлатовнинг Раисликдан кетиши ҳақида бир қарорга келишга бўғишланган бўлиб ва бунга А. Пўлатов розилик берган эди. Ўртага “ҚУРЪОНи КАРИМ” қўйилиб, қўл берилганди. Мазкур норасмий йиғилишдан бироз кейин 1989 йил 29 октябрда Марказий Кенгаш такрор мажлисга йиғилди. Бу мажлисда А. Пўлатов норасмий йиғилишдаги келишувни тан олмади. Натижада МК…\nЎзбекистон давримиздан бир неча расмлар сақланиб қолган экан уларни бизнинг ҳаётимиз ҳикоясига илова қилишни лозим кўрдик: Расм 1, бу Украинадан келган меҳмон билан учрашувимизнинг хотираси учун туширилганди. Ер, Самарқанд шаҳри ўша замондаги «Самарқанд» меҳмонхонасининг олди эди. Ўша вақтда Самарқандда Советская номли кўча бўларди. Меҳмонхона эса ўша Советская кўчада, университетга яқин бир жойда ерлашганди. Ўша замонлар учун бу меҳмонхона Самарқанд шаҳарининг энг яхши меҳмонхонаси ҳисобланарди. Менимча 1969-1970 йиллар куз мавсуми – сентябр ойи эди, шекилли. Расмда ўтирганлар чапдан украиналик академик Н.Г. Гузь, академик Тошпўлат Ширинқулов ва каминаи камбағал (Алибой Йўляхши). Ўша замонлар мен…\nАмалий дастур (программа): XX асрнинг сўнгги ўн йиллигининг бошларида Ўзбекистонда майдонга чиққан «Бирлик” халқ ҳаракатининг, мамлакат мустақил бўлганидан кейинги пайдо бўлган партия аталмиш баъзи гуруҳларнинг эски дастур(программа)лари Ўзбекистон тўла мустақилликка эришмаган замонда тузилган бўлиб, мамлакатда вужудга келиши мумкин бўлган янги давлат тузуми ва ижтимоий жамиятнинг шакллари ва унинг ғоявий, мафкуравий асосларини ўз ичига олмаган эди. Аксинча, у даврда давлат тузумини совет давлат тузуми шаклида, олам ва инсониятга муносабатни ўша давр коммунистик қарашлари доирасида тушуниш аксиома шаклида қабул қилинган эди. Шу сабаб Ҳаракатни тузган илк ташаббускорлар ҳам, унинг кейинги давомчилари ҳам…\nКоста Рика манзараси: Чиройли шаршара: Тропик манзара: Денгиз соҳили. Туркияда куз -1: Туркияда куз-2: Қиш манзараси: Баҳор тимсоли: Бу адресни туртинг ва жуда кўп чиройли манзаралар кўринг: http://foto.mail.ru/mail/kluchi15/3866/3938.html?bestfotos=1 Тубандаги адресни туртсангиз Тошкент манзараларини томоша қиласиз: http://www.bbc.co.uk/uzbek/uzbekistan/2011/05/110513_pgl_tashkent.shtml QISH: Манзара VI : Олам расмларда: Ер шари: Ерда юзида гўзаллик: Марс планетаси: Қуёш системасининг схематик кўриниши Табиат кўринишлари: Манзара IV :Отлар: Манзара III:…\nБисмиллоҳирраҳмонирроҳим Блогимиз исми учун дунёнинг энг гўзал шаҳарларидан бири Самарқандни танлаганимиз сабабли унинг қадимий тарихидан дарак бериб турувчи бир кўринишни буерга илова қилишни лозим кўрдик. У кўриб турганингиздек матнимизнинг ўнг бурчагига жойлаштирилди. Хуллас, қадрдон шаҳримиз Самарқанд исмини ташийдиган янги бир блог ташкил қилдик. Марҳамат блогимизни ўқишда ва уни кузатиб боришда давом қилинг. Блогимиз ҳақида ҳар қандай фикр ва мулоҳазаларингизни ўқишдан мамнунлигимизни билдирамиз. Танқидий фикрларингиздан тўғри, ибратли хулосалар чиқаришга ва фойдали таклифларингиздан истифода этишга ҳаракат қиламиз. Шунингдек бу блогда олға суриладиган фикр, ғоя ва мулоҳазалар қандай ният ва мақсадларни кўзда тутишини тубандагича ифодалашни лозим кўрамиз Хуллас, қадрдон шаҳримиз Самарқанд…\nОлмос океани топилди. Бу хабар Туркияда нашр қилинадиган газеталарнинг бирида бундан бир неча йил муқаддам босилган эди. Унда қуйидагилар ҳақида ёзиларди: Олимлар, “Нептун ва Уран планеталари океанлари суюқ олмосдан ташкил топган” каби фикрни айтишади. Олимларнинг олмоснинг эриш нуқтасини аниқлашга қаратилган тадқиқотлари ҳайрон қоларлик натижалар берди. Маълумки, олмос жуда қаттиқ бўлганлиги сабабли унинг эриши ўта қийиндир. Шунинг учун унинг эриш нуқтасини аниқлаш ҳам қийинлашади. Уни жуда юқори даражада иситилса олмос гафитга айланиб қолади. Аммо олимлар бу масалани ҳам ҳал этишди. Улар олмосни жуда юксак босимда қолдириб, унга лазер билан таъсир қилинганда…


Судья бош шифокор Гулжаҳон Йўлдошева иши бўйича прокурорга мажбурият юклади » Ўзбекистон янгиликлари – Zamin.uz\n, 19 2021, 19:50\n30 ноя, 09:00 2 475 Жамият\nТошкент вилояти юқумли касалликлар шифохонасининг бош шифокори — вилоят бош инфекционисти лавозимида ишлаган Гулжаҳон Йўлдошева ва бошқаларга нисбатан суд жараёни бошлангани хабари берилганди. Илк суд мажлисидаёқ унга нисбатан жиноят-процессуал нормалари бузилгани аён бўлгани айтилмоқда.\nСуд мажлисида иштирок этган «Газета.uz» сайтининг маълум қилишича, дастлабки тергов жараёнида Г. Йўлдошеванинг айблов хулосасини рус тилида бериш талаби таъминланмаган ва у «жиноят иши» билан таниш эмас. Шунингдек, суд мажлисида аёлнинг адвокати илтмоснома киритиб, унга нисбатан қўлланган (уй қамоғи) эҳтиёт чорасини ўзгартиришни сўраган. Адвокатга кўра, Ф.Рустамовнинг ўлими бўйича эпизодда айбланган Ш.Рўзметов ва Ж.Зиядуллаевга нисбатан дастлабки тергов органи бирига гаров, бирига эса муносиб хулқ-атворда бўлиш тўғрисида тилхат эҳтиёт чоралари қўллаган. Бу эса тенглик тамойилига зид ҳисобланади.\nСудья илтимосномани инобатга олиб, прокурор зиммасига рус тилида айблов хулосаси тақдим этишни таъминлаш чорасини кўришни юклади. Эҳтиёт чораси масаласи кейинги суд мажлисида муҳокама қилинадиган бўлди. Кейинги суд мажлиси 4 декабрга белгинланган.\nБош прокуратура UzAuto Motors’га нисбатан жиноий иш қўзғатишни рад этди 05 ноя, 18:05\nБош прокуратура «бош шифокор иши» бўйича баёнот берди 10 сен, 21:10\nКоронавирус ҳомиладорликнинг қайси даврида нисбатан хавфли экани айтилди 31 июл, 16:28


05 июль 2019, 13:25\nРеспублика Гидрометеорология маркази 5-8 июль кунлари бўйича об-ҳаво маълумотини эълон қилди.\nБухоро ва Навоий вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 22-27 даража, кундузи 5-6 июлда 35-40 даража, 7-8 июлда 37-42 даража иссиқ бўлади.\nҚашқадарё ва Сурхондарё вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат 5 июлда кечаси 20-25 даража, кундузи 35-40 даража, 6-8 июлда кечаси 22-27 даража, кундузи 37-42 даража иссиқ бўлади.\nАндижон, Наманган ва Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 5 июлда 18-23 даража, 6-8 июлда 20-25 даража, кундузи 33-38 даража иссиқ бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17 даража илиқ, кундузи 21-26 даража иссиқ бўлади.\n19:30 Президент дунёқарашини ўзгартирмаган сектор раҳбарларини танқид қилди\n18:50 Чилонзорда ИИВ сохта ходими жиноят устида қўлга олинди\n18:10 Батукаев иши бўйича қўлга олинган Қирғизистон собиқ прокурори оғир аҳволда касалхонага тушди\n17:25 «Нақд пуллар қаердан келди?» Андижон ҳокимининг гаплари акс-садо бера бошлади...\n16:43 Молия вазирлиги: “Ҳақ тўланадиган жамоат ишларини ташкил қилишдаги молиявий қонунбузарликлар аниқланди”\n15:20 «Биз уларни судга берамиз» – Турдимов Қорасувдаги 335 та уй эҳтиёжманд бўлмаганларга берилгани ҳақида гапирди\n14:40 "Навбаҳор" - "Насаф" учрашуви чипталари 15 минг сўмдан сотилмоқда\n14:00 Тест синовлари бўйича апелляция қаерга берилади?\n13:10 Тадбиркорнинг найранги узоққа бормади\n12:30 Гондурас собиқ президентининг рафиқаси коррупцияда айбдор деб топилди\n11:50 Пекинда Ўзбекистон элчихонасининг янги биноси очилди (фото)\n21:46 29 май куни Ўзбекистонда қандай об-ҳаво кутиляпти?\n10:00 Дам олиш кунлари Ўзбекистонда қандай об-ҳаво кутиляпти?\n«Биз уларни судга берамиз» – Турдимов Қорасувдаги 335 та уй эҳтиёжманд бўлмаганларга берилгани ҳақида гапирди\nЧилонзорда ИИВ сохта ходими жиноят устида қўлга олинди\nЎзбекистонда ҳисоблагичларни қиёслаш бўйича янги тартиб белгиланди\nСаудия Арабистонида аёллар ҳуқуқлари янада кенгайтирилди\nҚозоғистонлик қизга Ҳиндистонда ЙТҲга учраган болакайнинг юраги кўчириб ўтказилди (видео)\nЎзбекистонлик Россия ҳудудига тушиш учун ҳаракатланаётган поезддан сакради\n"Барселона" мағлубиятдан сўнг Неймарни қайтаришга жиддий бел боғлади\nФутболчилар харидига энг кўп маблағ сарфланишига сабабчи мураббийлар бешлиги тузилди\nМарсело: "Реал" қўшимча кучга муҳтожми? Йўқ, бизда яхши жамоа бор"


Автоном сузиш қурилмаси илк бор Атлантика океанини кечиб ўтди\n23:19 / 05.09.2018\nНорвегиянинг Offshore Sensing компанияси ўтган йилдаги муваффақиятсиз уринишдан бир йил ўтиб автоном сузиш воситаси Sailbuoy Met ёрдамида Атлантика океанини илк бор муваффақиятли кечиб ўтди. Серфинг учун кичик тахтани эслатувчи, бир нечта батареялар ва елканга эга қурилма АҚШ денгиз институти ходимлари томонидан 2018 йил 7 июнда Ньюфаундленд оролидан (АҚШ) сувга туширилган ва 3 минг километр масофани сузиб ўтиб, 26 августда Ирландия соҳилларига етиб келган.\nЎтган йил бошқа бир Sailbuoy Wave қурилмаси балиқчилар кемаси томонидан носоз ҳолда топилмагунча 2 ой ичида Шимолий Атлантикада умумий ҳисобда 4,5 минг километр масофани сузиб ўтган. Қурилма текширилганда унинг қопламасидан тушиб қолган бир нечта болт қурилманинг автопилот тизимида қисқа туташув келтириб чиқаргани ва бу қурилма олдига қўйилган вазифани муваффақиятли бажаришга йўқ қўймагани аниқланган.\nБир қарашда кўримсизгина бўлган ушбу қурилма аслида илғор технологиялар билан жиҳозланган. Қурилма турли денгиз датчиклари ва навигация тизимлари билан жиҳозланган, сунъий йўлдош орқали бошқарилиши мумкин, Iridium сунъий йўлдошлари тизими орқали реал вақтда кузатув тизимидан фойдаланади. Бундан ташқари, қурилмада кўплаб илмий қурилмалар ўрнатилган бўлиб, улар сув сифати таҳлилини ўтказади, нефть тўкилган жойни аниқлайди, тўлқинлар баландлигини ўлчайди, метеорологик ва океанологик маълумотлар тўплайди. Қурилма ҳаракатланиш учун шамол ва елкандан фойдаланади. Қуёш батареялари эса бортдаги электроника ишлашига жавоб беради.\nТаъкидланишича, қурилма океанни кечиши вақтида турли об-ҳаво шароитларига дуч келган. Атлантикани автоном кемалар ёрдамида кечиб ўтиш 2010 йилдан бери Microtransat Challenge танлови доирасида амалга оширилмоқда. Ҳозиргача унда 200дан кўпроқ сузиш воситаси иштирок этган бўлса-да, бироқ айнан Sailbuoy бунинг уддасидан чиқди.\n01:12 / 27.12.2018\nКекса француз Атлантика океани бўйлаб бочкада саёҳатга жўнади


Исроил нуқта қўймоқда: Фаластин давлати ҳеч қачон тузилмаслиги мумкин\n18:00 / 02.01.2018\nИсроил парламенти сешанба куни Ал-Қудс шаҳрини Фаластин томонидан назорат этишда вазиятни қийинлаштириб юборувчи қонун лойиҳасини қабул қилди. Шунинг билан Фаластин давлатчилигини тузиш борасидаги музокаралар ҳам мураккаблашиб боришига ишора қилинмоқда.\nReuters агентлигининг хабар беришича, 120 та ўринга эга Кнессетнинг аъзоларидан 80 нафари Ал-Қудс шаҳрининг бир қисмини «хорижий партияга» тақдим этиш ҳақидаги қонуннинг қабул қилинишига рози бўлган. Бу сўзлар замирида шаҳар назоратини амалга оширувчи маҳаллий органни аниқлаш имконияти борлиги ётмоқда.\nАйни қонун лойиҳаси билан Исроил узоқ йил давом этиб келаётган сиёсий музокараларга нуқта қўйиши мумкинлигини билдирмоқда. Яъни, 1967 йил Шарқий Ал-Қудс шаҳри Исроил полицияси томонидан аннексия қилинганидан сўнг, жаҳон ҳамжамияти ушбу ҳаракатларнинг ноқонуний эканини эътироф этганди. Араб-Исроил можаросида Ал-Қудс шаҳрининг халқаро бетарафлик мақоми муҳим аҳамиятга эга. Афсуски, Кнессет аъзолари бу омилни йўққа чиқаришга уриниши бесамар кетмаяпти.\nЭслатиб ўтамиз, 2017 йил 6 декабрь куни АҚШ президенти Дональд Трамп Ал-Қудс шаҳрини Исроил пойтахти, деб тан олганди. БМТ Бош Ассамблеясида эса АҚШ ушбу қарори қаттиқ танқид қилинди.


Тошкентлик хакер банкдан салкам 90 минг...\n21.04.2018 15:37 0 4606\n20 апрель куни Тошкент шаҳрининг М.Улуғбек тумани ИИБга келиб тушган хабарга кўра, Қорасув бўйи кўчасида яшовчи, «Фидо Бизнес» МЧЖ етакчи дастурчи мутахассиси, 1982 йилда туғилган И.М. 2017 йил январь ойидан ноябрь ойига қадар бўлган вақт оралиғида компьютер тизими орқали ғайриқонуний равишда банк ҳисобидаги рақамдан 89.400 АҚШ доллари миқдоридаги пулларни конверсион карталарга ўтказиш йўли билан яширинча ўғирлаган.\nКўрилган чора-тадбирлар натижасида И.М. ҳибсга олинган.\nТошкент хакер ўғрилик банк\nТехнология 25/05, 20:38\nҲар куни ярим миллиондан пул ўмарган хакерлар гуруҳи аъзоси ушланди


Телефон орқали талоқ тушадими? | Бир пиёла чой\n← Олимлар уч миллион бола ҳаётдан кўз юмишини башорат қилишди\nУч карра Гиннес рекордчилари бўлган швейцариялик саёҳатчилар Ўзбекистонга ташриф буюрди (Фото) →\nТелефон орқали талоқ тушадими?\tPosted on November 4, 2016\tby birpiyolachoy Muxlis.uz сайти фойдаланувчиларидан бири саҳифа маъмуриятига шундай савол билан мурожаат қилди:\n“Агар эр хотинига жаҳл устида телефон орқали уч талоқсан деса талоқ тушадими? Агар тушса, унда эрига ҳалол бўлиш учун нима қилиш керак?”\nБунга эса қуйидагича жавоб қайтарилди:\n“Ҳозирги кунимизда телефон орқали, смс орқали, ижтиоий тармоқлар орқали талоқ қилса, нима бўлади, деганга ўхшаган саволлар жуда ҳам кўпайиб кетди. Ва бу масала дин пешволарининг ҳам муаммоларидан бирига айланиб қолди. Негаки, шу каби саволлар кўп ўртага ташланмоқда.\nАввало бир лафзда уч талоқсан дейиш бидъий талоқ сирасига киришини эслатмоқчимиз. Яъни аёлини бирйўла уч талоқ қилган одам ҳаром ишни қилган ҳисобланади. Бинобарин, катта гуноҳга тушиб қолган бўлади. Аммо, бу ҳолатда уч талоқ тушади. Тўрттала мазҳабда эътиборга олинган қавл шундан иборат. Аҳли илмлардан айримларигина бир лафзда учталоқ қилса, бир талоқ тушади деган фикрни ушлагандилар. Аммо, аксарият биринчи айтилган қавлга кўра бир лафзда айтилган учталоқни воқеъ бўлишини таъкидлайдилар. Зеро, юқорида айтилганидек, тўрттала фиқҳий мазҳаб, жумладан ҳанафий мазҳабидаги ҳукм ҳам шундан иборат. Энди, ғазаб масаласига келсак, агар ғазаб инсон ақлини буткул йўқотадиган даражада кучли бўлса, у ҳолда талоқ тушмайди.\nТалоқ телефонда айтилса ҳам тушади. Бу эр билан хотин ўртасидаги нарса. Фақат, эрининг товушига ўхшаган товушда ёхуд қайсидир электрон дастурлар орқали бошқа биров эрининг товушига товушини ўхшатиб талоқ сўзини сўзласа, ва бу исботини топса, унда тушмайди. Чунки, бегона эркак бировнинг аёлини талоқ қилолмайди.\nБордию талоқ смс орқали қилинган бўлса. Яъни, телефонда қисқа хат ёзиб аёлини талоқ қилган бўлса, унда ҳам талоқ тушади. Фақат, баъзи уламолар ва қозилар бунинг учун айрим шартларни қўйганлар. Жумладан, смсни эри ёзганлиги исботланиши. Чунки, бошқа биров эрининг телефонидан ёзиб юборган бўлса, талоқ тушмайди. Воқелик шуни кўрсатадики, биров бировнинг телефонини вақтинчага олиб, шундай ишни қилиши эҳтимолдан холи эмас. Яна аёл киши ўша смсни қабул қилиб олган бўлиши керак. Мабодо тизимдаги носозлик туфайли, ёхуд бошқа сабаб билан ёзилган смс аёлга етиб келмаса, унда қазоан талоқ тушмайди. (Аммо, бу ҳолат эри оғзаки равишда уни талоқ қилгунча давом этади холос. Яъни, ёзилган смс етиб келмаган бўлса ҳам эри буни таъкидлаш учун оғзаки равишда ҳам талоқ қилса талоқ тушади). Шунингдек, аёлга талоқ ҳақида смс етиб келсаю эри қаттиқ туриб буни мен ёзмаганман дея инкор қилса ва ўзи ёзганлиги иккита адолатли гувоҳлар билан исботини топмаса, унда ҳам эрнинг сўзига қулоқ солинади ва қазоан талоқ тушмайди. Аммо, смсни ростан ҳам эр ёзган бўлиб, қилган ишидан тонган бўлса унда гуноҳкор бўлаверади. Аммо, аёлдан гуноҳ соқит бўлади ва дунёвий қонунларга кўра эр – хотин мақомида бўлади.\nАгар учталоқ тушган бўлса, бу ҳолатда токи аёл бошқа бировга турмушга чиқиб, у билан яшаб, кейин ажралиб боши очиқ бўлмагунча аввалги эрига никоҳланиши мумкин эмас. Лекин, учталоқ тушганми, тушмаганми, эр бу сўзларни ғазабнинг қай даражасида айтган ва ҳоказо каби масалалар бевосита шу ишга мутасадди бўлган ташкилотлар орқали ҳал қилинади. Бизда бу масала Ўзбекистон мусулмонлари идорасига мурожаат қилиш орқали ҳал қилинади. Шунинг учун мазкур ташкилотга мурожаат қилиш лозим”.\nBo'lishamiz:TwitterFacebookGoogleLike this:Like Loading...\tThis entry was posted in Hayot ko'zgusi. Bookmark the permalink.\t← Олимлар уч миллион бола ҳаётдан кўз юмишини башорат қилишди


Ўзбекистонда ҳамшира, шифокор ва ўқитувчиларнинг маошлари 2021 йилда бир неча баравар оширилади - Zamin.uz\nЎзбекистонда ҳамшира, шифокор ва ўқитувчиларнинг маошлари 2021 йилда бир неча баравар оширилади\nСоғлиқни сақлаш вазирининг ўринбосари Амрилло Иноятов 2021 йилда ҳамшира, шифокор ва ўқитувчиларнинг маошлари бир неча баравар оширилишини маълум қилди. «Gazeta.uz»нинг хабар беришича бу ҳақда у «Тошкент ёшлар форуми — 2020»да айтиб ўтди.\n«Бу оғриқли савол… Сизни ишонтириб айтаман, муҳтарам Президентимиз айтдилар, яқин кунларда, яқинлашиб келаётган 2021 йилда ҳамшира, шифокор ва ўқитувчиларнинг иш ҳақи бир неча баравар оширилади», — деган вазирнинг биринчи ўринбосари. У, шунингдек, хориждаги ўзбекистонлик мутахассисларни ватанга қайтариш масаласига ҳам тўхталиб ўтган.\nЭслатиб ўтамиз, Шавкат Мирзиёев 20 ноябрь куни Тошкентда тиббиёт ходимлари ва педагоглар билан учрашувда ўқитувчилар каби шифокорлар ҳам 1000 доллар миқдорида маош олишлари лозимлигини таъкидлаган эди. “Замин” янгиликларини “Twitter”да кузатиб боринг\nЯнгиликлар » Жамият » Ўзбекистонда ҳамшира, шифокор ва ўқитувчиларнинг маошлари 2021 йилда бир неча баравар оширилади


Ўзбекистон Президенти Шавкат Мирзиёев АҚШдаги теракт юзасидан таъзия билдирди\nЎзбекистон Республикаси Президенти Шавкат Мирзиёев АҚШ президенти Дональд Трампга Нью-Йоркда содир бўлган теракт юзасидан ҳамдардлик билдирди. Сўнгги хабарларга кўра, ҳодиса оқибатида 8 киши ҳалок бўлган ва 15 нафар шахс жароҳатланган.\nҲамдардлик мактуби матни қуйидагича:\n“Ҳурматли Президент Жаноблари!\nНью-Йоркда бегуноҳ кишиларнинг ўлимига сабаб бўлган террорчилик ҳаракати юзасидан таъзиямни қабул қилинг.\nБундай шавқатсиз жиноятни ҳеч қанақасига оқлаб бўлмайди. Биз экстремизм ва терроризмнинг ҳар қандай шакли ва намоёнини қоралаймиз.\nБу фожеа шундай ғайриинсоний муаммоларга қарши курашишда халқаро ҳамжамиятни бирлашиши заруратини яна бир бор тасдиқлайди.\nЎзбекистон, ўз навбатида, мазкур террорчилик ҳаракатни тергов қилишга ёрдам бериш учун бор куч ва воситалардан фойдаланишга шай.\nБиз Америка қўшма штатлари халқига ҳамдардлик билдирамиз.\nЎз таъзия сўзларим ва яраланганларга тезкорлик билан тикланиш истакларимни етказишингизни сўрайман” дейилади мактубда.\nМаълумот учун, 1 ноябрь куни Нью-Йоркнинг Манхэттен шаҳрида кичик юк машинаси велойўлак орқали катта тезликда ҳаракатланиб, йўлида учраган велосипедчиларни уриб юборган. Кейинчалик машина мактаб автобусига бориб урилиб тўхтаган. Полиция автомобиль ҳайдовчисини яралаган ва қўлга олишга муваффақ бўлган.\nҲайдовчи 29 ёшли ўзбекистонлик Сайфулло Соипов эканлиги аниқланган. У ИШИД гуруҳи аъзоси эканлиги гумон қилинаётгани айтилмоқда. Сайфулло Соипов Қўшма Штатларга 2010 йилда кўчиб келган.\n3020 марта ўқилди\nДругие материалы в этой категории: « Истамбулда халқаро симпозиум ўтказилади\tСамарада масжид қурилишига рухсат берилмади »


Мардикорликка қарши қўзғолон нимадан келиб чиққанди? - zarnews.uz\nМамашариф Хусаинов 1882 йилда туғилган.\n1916 йилда Жиззах уездида, 1959 йилда Жиззах район Москва колхозида яшаган.\nОтам камбағал деҳқон бўлиб, Жиззахда Абдулла бой деганникида чорикорлик қилган.\nОтам 1910 йилда ўлган. Мен нонвойлик қилиб, сўнгра қурилиш ишларида мардикор ишчи бўлиб, онам ва укаларимни боқар эдим.\n1916 йил қўзғолони бошланиши олдидан мен Жиззахда Нуриддинхон мадрасаси қурилишида ишлар эдим. Рамазон ойи эди. Халқ орасида “Николай ҳукумати халқдан аскар олар эмиш” деган гап тарқалди. Пайшанба куни кечқурун мен ва мардикорлардан Наби сўфи иккимиз усталарга “биз эрта жума куни дам олмаймиз, иш кўрсатинглар ишлаймиз” дедик, улар иш кўрсатдилар.\nЭртаси куни Наби сўфи иккаламиз усталар кўрсатган ишини ишламоқда эдик. Одамлар номозгоҳга қараб ўта бошлади. Шеригим номозгоҳга тараддуд қилиб турган эди. Уезд ҳокими Рукин, пристав, Мирзаҳамдам тилмоч орқасида полициячилар билан улар ҳам номозгоҳга қараб ўтишди. Номоздан сўнг одамлар тўпланиб қолдилар. Уезд ҳокими айвоннинг зинасида туриб русчалаб гапирди.\nМирзаҳамдам ҳокимнинг гапини таржима қилди. У сўзида “Император аъзам жаноблари халқдан одам олишни буюрган. Император жанобларининг буйруқлари шариат қонунидан ҳам юқори, албатта бажарилиши шарт” деган гапларни айтди.\nГапининг охирида бир рўйхатни олиб ўқиди. Рўйхатда Акрамхон тўра, Мухторхон тўра, Исмоил бобо, Нуриддинхўжа, Абдусамат махсум ва бошқалар бор эди. “Агар император аъзам жанобларининг буйруқларига қарши халқ томонидан бирор ходиса чиқса, шу одамлар жавобгар” деб жуда қатъий айтиб, одамларни тарқатди.\nОдамлар тўда-тўда бўлиб, маслаҳатлашиб қайта бошлади. “Бу рўйхатдаги одамлар ўз болаларини юбормайдилар, бўлмаса халқ учун буларнинг нима жавобгарлиги бор?!” деб, ҳар тўпда ҳам шу гап бўлиб, шу рўйхатдаги одамларни халқ ёмон кўриб қолди.\nХуллас, одамлар норози бўлиб, “булар қўлига ўз болаларимизни бериб юбормасмиз” деб қайтишди.\nРамозон кунлари, кечки бозорда одам кўп тўпланар эди. У ерда ҳам шивир-шивир шу гаплар эди. Биз 10-15 киши бозорга қараб борар эдик. Уезд ҳокими, тилмоч Мирзаҳамдам ва пристав кечки пайт извош билан мингбошихонага ўтиша берди. Мингбошихонада шаҳар бойлари, элликбоши ва бошқалар махфий мажлис қилдилар. Мингбошихонанинг тевараги сердарахт эди. Мен кишилар орасида кичкина ва хипча бўлганлигим учун бекиниб бориб дарахт орқасида ўтирдим ва шапни тингладим.\nУезд ҳокими номозгоҳда сўзлаган гапларини яна қайтарди. Одамларни йиғиб бериш элликбошиларга юкланди. Тошкентлик маҳалласидан Шокир Баззоз ўрнидан туриб, икки қўлини кўкрагига қилиб, уезд ҳокимига қараб “тақсир арзим бор” деди.\n- Айт арзингни, – деди ҳоким.\n- Ҳар ким ўз ўғлининг ўрнига бошқа кишини ёллаб юборса бўладими? – деди Шокир Баззоз.\n-Ўн саккиздан олтмиш ёшгача Туркистонда ҳеч ким қолмайди, кимни ёллаб юборасан? – деди Рукин. Уезд ҳокими сўзининг давомида “айрим одамларга мумкин бўлади” деди.\nШундан сўнг мен орқага қайтдим. Одамларга эшитганларимни айтдим, улар ҳам хафа бўлиб, “улар махфий маслаҳат қилибти-да, биз биламиз бойлар ҳеч вақт болаларини юбормайдилар” дейишди. Шу кеча бўлган гап бутун шаҳарга тарқалди.\nОрадан бир кун ўтганидан кейин мен қаландархонага бордим. Урдуш бангини самоварида кўп одамлар тўпланган эди. Шу йиғилишда одамлар Назирхўжа (Жиззах қўзғолони етакчиларидан бири) Тошкентдан келибди, у Мирзаёр старшинга “Тошкентда одам олиш йўқ, ҳамма гап сенлардан чиққан экан, сенлар билан гаплашамиз” деб сўкибди дейишди. Шунда Уста Жалол “эртага ишга кетиб қолманглар, ишнинг оқибатини билиб туриб, ўшанга қараб иш қилинглар” деди.\nЭртаси куни эрталаб қовун бозорга борсам, бозорда 30-40 одам йиғилган. Мирзаёр старшин самоворда оёғини осилтириб, ўйнатиб ўтирибди. Олдида бир аёл арз қилиб гапирди: “Нима учун менинг битта-ю битта ўғлимни ёздингиз? Тўртталиклар, бешталиклар борку” деди. Мирзаёр унга бақириб “текшириб юриш сенинг ишинг эмас, биз юқоридан буйруқ қандай бўлса, ўшандай қиламиз ишинггга кетавер” деб дўқ урди.\nБуни кўриб тўпланган одамлар сони борган сари ортиб борди. Дамин кулолчи (қўзғолон етакчиларидан бири) можоронинг устига келиб қолди. У кампирнинг ёнига кириб Мирзаёрга “Ҳақиқатдан тўғри, бунинг бир ўғлини ёзган бўлсанг бизнинг ҳовлида уч кишини ёзгансан” деди.\nМирзаёр унга “сенинг нима ишинг бор” деб эди, Дамин кулол қўлини пахса қилиб “мен гапирмай ким гапиради? Бир уйдан уч кишини ёзсанг гапирмайинми” деди.\n“Биз кўрсатилган қоидага кўра ёзамиз, сен бекорга гапирма” деди. Шунда одамлар “сўраган гуноҳкорми, гарирган айбдорми?” деб бақирдилар.\nДамин кулол “бир уйда учта бўлса ҳам ёзсанг уй ишлари, хотин, болалар кимга қолади?” деб сўради. Мирзаёр “хотин, бола-чақанг бизга қолади” деди.\nШунда Дамин кулол халққа қараб “Эй халойиқ! Буларни биз ҳукуматнинг бошлиғи десак, булар хотин бола-чақамизни ҳам бошлиғи эканлар” деб мурожаат қилди. Одамлар чувуллашиб қолди. Дамин кулол Мирзаёрдан рўйхатни талаб қилди. Одамлар Дамин акани ёқлади. Мирзаёр “дафтар мингбошихонада, юр бўлмаса мингбошихонага” деди. Йўлда кетаётиб Мирзаёр халқни қаттиқ ҳақорат қилди. Шунда Оққўрғонлик маҳалладан Абдуназар уни бир уриб қулатди.\nОдамлар “муттаҳам, ўғри, порахўр” деб Мирзаёрни ўлдириб, мингбошихонага ҳужум қилдилар. Қурбонбой, Ўринбой мингбошихонанинг ойналарини синдириб, дафтарларни кўтариб чиқди ва йиртиб, ёқиб юборди. Мирзаёрнинг дўконида Холмат Ражаббой деган сотувчи эди. У дўконни ташлаб қочди. Назирхўжа отга миниб келди, шунда 3 мингга яқин одам калтак, болта, қилич, баъзилар милтиқ билан қуролланиб, город, яъни техникум томонга жўнади.\nЙўлда уезд ҳокими Рукин, пристав, Мирзаҳамдам тилмоч, Комил йигит ва Мулла Хидир йўлиқиб қолди. Ҳоким извошдан тушиб халққа қараб “тўхтанглар, нима гап?” деб яқинлашган эди, халқ орасидан биров “нима учун биздан одам олинади?”, яна бир одам “одам бермаймиз, нима бўлсак шу бўламиз, Мирзаёрни ўлдирдик” деди.\nҲоким “майли Мирзаёр ўлгани билан ҳеч нарса бўлмайди, мен сизларга тилхат бераман, сизлардан одам олинмайди” деди. Одамлар унга қарата “сен бизни алдайсан” деб ҳар тарафдан шовқин солди. Одамлар ҳокимни ўртага олдилар. Унга ҳар томондан сўзлаб шошириб юбордилар. Пристав Затаклов ёнидаги наганини олиб осмонга қаратиб бир марта отди. Шунда Эргаш Муккидўз халққа қараб “ана буларга ишониб бўладими” деди.\nИноят Файзиев “ур буларни, энанга эр қиласанми аяб” деди. Мамат бичақулоқ, Ашурмат акалар ҳокимни калтак билан уриб ағанатдилар. Ҳамма уришга киришиб, ҳокимни, у билан бирга келган амалдорларни уриб ўлдирдилар. Мулла Хидир оломондан қочиб қутулиб қолди. Эшитишимизча, уни Мухторхон тўранинг болалари оломондан асраб қочириб юборганлар.\nШу вақтда шовқин-сурон кучайиб, кўчага одам сиғмай қолди. Оломон ғазабга тўлган эди. Одамлар “қўйма ур, ўлдир, Тупроққўрғонга бориш керак, Бир кун ўлмоқ, бир кун туғилмоқ” дер эдилар.\nХалқ тошлоққа кириб қўзғолди. Тошлоққа яқинлашай деганда ҳоким ноиби подполковник Афанасьев, Шолохинлар бошчилигида Қоракўл деган жойда бир тўда аскарлар чиқиб қолди. Ноиб қўлини кўтариб, халққа тўхташга ишора қилди. Олдинги қатордагилар тўхтаса ҳам орқадагилар келаверди.\nШу пайтда одамларнинг бир қанчаси ноиб ва солдатларнинг орқасидан ўраб олиш ва ўлдириш мақсадида деворлардан ошиб ўта бошладилар. Ноиб сезиб қолиб, солдатларга отишни буюрди. Солдатлар отдилар. Нормат қассоб отдан учди, унинг ортидан Ғойиб ҳам йиқилди. Солдатлар яна бир қанча кишини отиб ташладилар. Отишмада Уста Жалолга ўқ тегди. Иноят Файзиевнинг чаккасига ўқ тегди ва ярадор бўлди. Солдатлар одамларни ўзларига яқинлаштирмадилар. Қуролсиз халқ орқага қайтишга мажбур бўлди.\nХалқ кўчанинг икки томонига бўлиниб кетди. Уларнинг бир қисми Бирэшак ва Қизилтут томонларга, иккинчи қисми Учтепа станция томонга кетди. Улар бориб темирйўлни бузган ва телеграф симларини узган.\nҚўзғолонда Шариллоқ, Ҳайробод, Сайхон, Қаъни, Ёйилма қишлоқлари аҳолиси қатнашди. Равот, Кўрпа, Увон қишлоқлари аҳолиси Ломакин станциясига ҳужум қилган, деб эшитганман. Солдатлар ҳамма жойни талаб, ёндириб, одамларни отиб шаҳарни хонавайрон қилиб юборган эдилар. Шаҳарда омон-омон бўлгандан кейин, оқ ялов қилиб келдик.\nРуслар қўзғолондан кейин бизни шаҳардан ташқарига чиқариб юбориб, шаҳарга солдатларни жойлаштирган эдилар. Биз шунда Қилий қишлоғига кетган эдик. Биз шаҳарга келганда 2-3 кун ўтиб бола-чақадан тортиб қариларгача ҳаммани Эски шаҳар мадрасаси олдига ҳайдаб чиқардилар. Атрофни солдатлар ўраб олган эди. Одамларни 10 кишидан қилиб ажратдилар.\nХалойиқ орасида бизларни отар эмишлар деган шов-шув бошланди. Шу пайт кимдир от чоптириб келиб рус солдатлари командирига бир пакет берди. У пакетни очиб ундаги қоғозни ўқиб халққа эшиттирди.\nБизни тоза ҳақорат қилдилар. Жиззах халқини ўғри, муттаҳам деб сўкди. Сўнгра император аъзам жаноблари Жиззах аҳолисини ўлдириб ташлаш керак бўлса ҳам, четга сургун қилиш билан ҳукмни алмаштирдилар деб эшиттирди. Сўнгра ҳалойиқ икки томонга тарқалди.\n1959 йил 8 апрель.\nТеглар: мардикорлар қўзғолони


Ҳаёт ҳақиқати ҳақида мулоҳазага чўмган кезларим бобомнинг суҳбатларини эслайман.\n— Болам, — дердилар у киши. — Ҳаёт — ўйинчоқ эмас. У — синов. Бу имтиҳондан кимдир ўтади, кимдир эса машаққатларига дош бера олмай синади. Инсон фақат ҳозирини ўйлаб яшаса, хато қилади. Кечанинг кўксидан ўтган бугун келажак устида собитдир. Не-не кунларни кўрмадик, уруш жанг¬гоҳларида. Урушдан яраланиб қайтгач, фронт ортида хизмат қилдим. Ўша йиллар заҳматлари ҳар бир ўзбек хонадонини қайта-қайта синовдан ўтказгани рост. Фронт орти қурбон беришда фронтдан қолишмас эди. Кимдир очликдан ўлса, кимдир совуқдан жон таслим қилади. Ўзлари зўрға юришса-да, фронт учун сўралса, сўнгги донларигача идорага келтириб топширган одамларни кўриб, қаноатли инсонлар бардошига лол қолардим. Заводда ишларканмиз, ўртоғимнинг ўзгача бир одатига разм солардим. У ҳар гал тақсимлаб берилган яримта буханкани олар экан, уни тўрт бўлаклаб қопига соларди. Орадан бир ой ўтди. У бу ишини ўша алфозда давом эттираверди. Бир куни бунинг боисини сўрадим. "Нега нонни тўрт бўлакка бўласан. Ўзинг есанг бўлмайдими?\n— Э, бу отамнинг одатлари. У киши шундай қилар эдилар, мен ҳам давом эттир¬япман. Бир бўлаги — қарзимга, бир бўлагини қарзга бераман, бир бўлагини келажагим учун сарфлайман, бир бўлаги эса ўзим учун, — дерди. Унинг гапларига тушунмасдим. "Ярим бўлак нонни кимга қарзга берар экан", дея ўйланиб қолардим.\nЯна бир куни сўрадим. У менга термулиб турди-да, тушунтира кетди:\n— Уйда кекса ота-онам бор, улар мени боққанлар, бир бўлагини уларга қолдириб, шу қарзимни узаман, бир бўлагини фарзандимга қарзга бераман, бир бўлаги — жуфти ҳалолимга, қариганимда суянчиқ бўлади, бир бўлаги эса ўзимга, танимга мадор бўлиши учун ейман...\nЎртоғим жанггоҳлардан омон чиққанди. Неча бор ўлимга юзма-юз бўлса-да, аммо қандайдир мўъжизавий куч уни фалокатдан асрарди, гўё. Уни ўлимдан асраган ўша ибратли амали эди, назаримда.\nОрадан йиллар ўтди. Ўртоғимнинг ибратли амали бир умр ёдимда қолди. Сизлар ҳам шунга амал қилинг, болаларим, кексаларни авайланг, эъзозланг, дуосини олинг, фарзандларингизни меҳрдан мосуво қилманг, эртангиз учун бугун қайғуринг, — дердилар қайта-қайта уқтириб.\nБугун бобом орамизда йўқ¬лар. Аммо у кишининг ўгитлари ҳаётимиз мазмунига айланди. Бу амалга риоя қилганлар жамиятда ўз ўрнини топгани, ҳурмат-эътибор қозонгани исботини кўп кўрганман. Бироқ насибасининг тўрт бўлагини ҳам ўзига атаб, якка ўзини ўйлаб яшаётганлар, нафс қутқусида бурчини унутаётганлар, афсуски, орамизда йўқ эмас.\nЯқинда бир тадбирда иштирок этдим. Тадбир якунида ¬Қоракўлдаги эркаклар Мурувват уйи¬да истиқомат қилувчилар томонидан концерт тақдимот қилинди. Улар мумтоз қўшиқларни юракдан куйлашарди. Балки тақдир ёзуғидан куйинишаётгандир. Фарзандлари озоридан юраги тўлиб бўзлаётгандир. Шу лаҳзада бобомнинг ўгитларини эсладим. Нега қарзини унутаётганлар кўпайиб бормоқда?! Нафақат катталар, ҳатто жон-жигаридан бўлган дилбандлари олдидаги ота-оналик бурчини унутиб қўяётганлар қанча. Бойлик, мол-дунё илинжида фарзанд тарбиясини бошқ¬аларга топшириб, уларни ота-она меҳридан жудо этаётганлар кун келиб, ўзлари ҳам меҳрга зор бўлишларини нега ўйлаб кўришмаяпти?!\nИнсонга Яратган томонидан онг ато этилган. Бу неъматни бойлик илинжида увол қилмасдан, эзгулик йўлида ишлатсак яхши эмасми?! Зеро, фарзанд¬лар учун ота-она эъзози қиёматга қолмайдиган қарздир.


Мактаб-интернатда хайрия тадбири | "Адолат" СДП\nМактаб-интернатда хайрия тадбири\nЎзбекистон “Адолат” социал-демократик партияси Тошкент вилояти Кенгаши томонидан Оққўрғон туманидаги 78-сонли ихтисослаштирилган мактаб-интернатида партиянинг “Саҳоват беназир қадрият” лойиҳаси доирасида “Адолат ҳар бир инсон учун” шиори остида хайрия тадбири ўтказилди.\nУнда Халқ депутатлари Тошкент вилояти, Оққўрғон туман Кенгаши депутатлари, партиянинг масъул ходимлари, фаоллари ва ОАВ вакиллари иштирок этди.\nТадбирда Ўзбекистон “Адолат” СДПнинг сайловолди дастурида белгиланган мақсад-вазифаларни амалга ошириш, жамоат бирлашмалари билан ҳамкорликни ривожлантириш ҳамда ногиронлиги бўлган болаларга эҳтиром кўрсатиш, эъзозлаш, уларнинг ҳаётга бўлган иштиёқини оширишга ҳисса қўшиш, шунингдек, кенг жамоатчилик ўртасида “Адолат” СДП ғояларининг мазмун-моҳиятини ёйиш, интернат тарбияланувчиларининг бўш вақтларини мазмунли ўтказишга эътибор қаратилди.\nТадбирни партиянинг вилоят Кенгаши раиси Умид Шоумаров кириш сўзи билан очиб берар экан, у ўз нутқида юртимизда ёшларнинг ҳуқуқ ва эркинликлари, қонуний манфаатларини ҳимоя қилиш энг долзарб вазифалардан бири эканлигини яна бир бора таъкидлаб ўтди. Келажак авлодни ҳар томонлама етук инсонлар бўлиб вояга етиши, уларни турли зарарли ғоялар таъсиридан ҳимоя қилиш, миллий, умуминсоний қадриятлар руҳида тарбиялаш, ҳар бир ўғил-қизнинг жамиятда ўз ўрнини топишига кўмаклашиш, фаоллилигини ошириш, уларни ҳам моддий ҳам маънавий рағбатлантириш, замонавий билимларга эга, ташаббускор ёшларимиз сафини кенгайтириш ҳамда эл-юрт манфаати йўлидаги саъй-ҳаракатларини қўллаб-қувватлаш, бу йўлда етарли шарт-шароитларни яратиб бериш муҳимлигига тўхталиб ўтди.\nГулсара Саидумарова, Оққўрғон тумани 78-сонли ихтисослаштирилган мактаб-интернат директори:\n- Бугунги кунда интернат-мактабимиз 240 дан зиёд имконияти чекланган ўғил-қизларни қамраб олган. Уларнинг кўпчилиги вилоятнинг турли ҳудудларидан. Педагогик жамоамиз 56 нафар олий маълумотли ўқитувчи ва 40 нафар тарбиячилардан иборат. Ўқувчиларимиз рус ва ўзбек синфларига бўлинган ҳолда таълим олишади. Эътиборли жиҳати муассасасмизда 14 та турли тўгараклар ташкил этилган бўлиб, унда фарзандларимиз бўш вақтларини мазмунли ўтказиш билан бирга ўзларидаги бор қобилиятларини ривожлантириш ва намойиш этиш имконига эга. Айтиш жоизки, бизнинг муассаса “Адолат” социал-демократик партияси Тошкент вилояти Кенгашининг доимий эътиборида. Партия фаоллари томонидан болажонларимизни моддий ва маънавий рағбатлантиришга қаратилган бу каби хайрия тадбирлари доимий ташкил этилади. Бугунги тадбир ҳам ўзгача кўтаринки руҳда ўтди. Айниқса, актёрларнинг турли эртак қаҳрамонлари образидаги чиқишлари ўқувчиларимизга бир олам қувонч бағишлади. Бу саҳоват ишлари фарзандларимизнинг маънавий ва руҳий ривожига фақатгина ижобий таъсир этади.\nҲеч кимга сир эмас, дунёнинг энг ҳашаматли кошоналари, энг қимматбаҳо туҳфалари ҳам оила, ота-она меҳри, эътиборининг ўрнини боса олмайди. Шундай бўлсада, интернатимиздаги ҳар бир ўғил-қизнинг кўнглига қарашга, улар билан самимий муносабатда бўлишга интиламиз. Албатта ижтимоий ҳимояга муҳтож ва ногиронлиги бўлган, кўнгли ўксик болажонларнинг кўнглини кўтариш, уларга хурсандчилик улашиш, беғубор нигоҳларида қувонч нурларини кўришга эришишнинг ўзи катта бахт. Уларни билим олишлари ва касб-ҳунар эгаллашлари учун етарли шароитларни яратиб беришга давлатимиз томонидан алоҳида эътибор қаратилади.\nХайрия тадбири давомида партия фаоллари интернатда яратилган шарт-шароитлар билан яқиндан танишиб, мавжуд муаммо ва камчиларни аниқлаб, муҳокама этдилар. Шунингдек, синф хоналари, дарс жараёнларини кузатиб, ўқувчилар билан самимий суҳбатда бўлдилар. Бундан ташқари, тарбияланувчилар учун дастурхон ёзилиб, ўғил-қизларимизнинг кундалик эҳтиёжлари учун зарурий буюмлар совға қилинди.


ЎзА - Беғубор орзулар остонасида\n05.09.2018 16:49 Чоп этиш версияси\nМамлакатимизда таълим соҳасида олиб борилаётган ислоҳотлар ўқувчиларнинг билим олишга бўлган қизиқиши ва иштиёқини тобора кучайтиришга, ўқитувчилик касбининг обрўсини тиклаш ва оширишга қаратилгани билан аҳамиятлидир.\nПрезидентимизнинг 2018 йил 14 августдаги "Ёшларни маънавий-ахлоқий ва жисмоний баркамол этиб тарбиялаш, уларга таълим-тарбия бериш тизимини сифат жиҳатидан янги босқичга кўтариш чора-тадбирлари тўғрисида"ги қарори бу борадаги амалий ишларни янги босқичга олиб чиқишда янги имкониятларни очмоқда.\nЯнги ўқув йилида педагог ходимларнинг ижтимоий мавқеи ва нуфузини юксалтириш, уларни моддий ва маънавий рағбатлантириш, юксак маънавиятли, қатъий ҳаётий позицияга эга, фидойи ва ватанпарвар ёшларни тарбиялашга оид ишларни давр руҳига мос тарзда такомиллаштириш, умумтаълим мактаблари, шу жумладан, ихтисослаштирилган мактаблар, санъат ва маданият, олимпия захиралари мактаб-интернатлари, академик лицейлар битирувчиларига аъло билими, намунали хулқи ва жамоат ишларида фаоллиги учун олтин ва кумуш медаллар таъсис этилди.\nТаълим муассасалари ходимларининг ойлик маоши оширилди. Ўқитувчилар таълим жараёни билан боғлиқ бўлмаган турли йиғилиш ва тадбирларга жалб этилмайдиган бўлди. Умумий ўрта таълим мактаби ўқитувчиларидан дарс ва тўгарак машғулотларини ташкил этиш, синф журналини юритишдан ташқари бошқа педагогик юкламалар бўйича ҳисоботлар ва қўшимча маълумотларни талаб қилиш қатъий тақиқланди. Бу эса педагогларни таълим сифати, ёшлар тарбиясига тобора кўпроқ эътибор, вақт ажратишида, ўз касбига садоқат, ҳафсала билан ёндашишида асосий омиллардан биридир.\n...Барча таълим масканлари каби пойтахтимизнинг Олмазор туманидаги 224-умумтаълим мактабида ҳам янги ўқув йили тантанали руҳда бошланди.\nЎзбекистон Республикасининг давлат мадҳияси янграйди. Юртимиз байроғи ҳилпирайди. Гулдасталар тутган ўқувчилар, устозлар, жамоатчилик вакилларининг қалбида ҳаяжон, фахр-ифтихор. Ўзбекистонимизни, истиқлолни, ёшларга кўрсатилаётган ғамхўрликни тараннум этувчи шеър ва қўшиқлар янграйди. Янги ўқув йилида илк сабоқ учун биринчи қўнғироқ жаранглайди.\nБир пайтлар тумандаги қолоқ мактаб саналган бу билим маскани соҳадаги ислоҳотлар натижасида бугунги кунда илғор ўқув даргоҳлари қаторидан ўрин олган. Аввал мактабда 300-400 ўқувчи таҳсил олган бўлса, бугун улар 1470 ни ташкил этаётгани ушбу ўқув даргоҳида таълим сифатини ошириш йўлидаги интилишларнинг амалий натижаси, дейиш мумкин.\n– Фарзандларимизнинг ўқишга иштиёқини янада кучайтириш ва рағбатлантиришга оид илғор ташаббусларни жорий этишга алоҳида эътибор қаратилмоқда, – дейди мактаб директори Наргиза Азимова. – Янги ўқув йилида янги кутубхона, қўшимча спорт зали, стадион, меҳнат синфхоналари барпо этилди. Ўқув кабинетлари илғор техникалар билан жиҳозланди. Моҳир педагоглар ижодий танлов асосида ишга қабул қилинмоқда. Ўғил-қизлар учун шахмат, ментал арифметика, хорижий тиллар, спорт, чеварлик каби йўналишларда қўшимча тўгараклар ташкил этилди.\n– Бизга кўрсатилаётган эътибор таълимда ҳам яққол кўзга ташланмоқда, – дейди 11-синф ўқувчиси Абдулазиз Дадабоев. – Бунга жавобан билдирилаётган ишончни оқлаш, унга муносиб бўлиш, аъло ўқиш бурчимиздир.\nБарча жойларда бўлгани каби илк сабоқ – Мустақиллик дарси “Азиз ва ягонамсан, жонажон Ўзбекистоним!” шиори остида ўтказилди. Президент совғаси – 12 номдаги ўқув қуроллари солинган мактаб сумкалари бу йил 1-синфларга қабул қилинган 645 минг нафардан ортиқ ўқувчига тантанали топширилди.\nН.Усмонова, Ф.Абдурасулов, О.Мирсоатов (сурат), ЎзА


Қирғизистонда яна бир мухолифатчи таъқиб остида\n11 май 2021, Тошкент вақти: 22:23\nҚирғизистон милицияси навбатдаги мухолифатчига нисбатан жиноий иш қўзғади.\nМилициянинг билдиришича, Иса Ўмурқулов 2004 йилда Қирғизистон темир йўллари компаниясига раислик қилган даврда қарийиб 60 минг АҚШ доллари қийматида пора олган.\nАйни пайтда Қирғизистон социал демократик партиясига кўра, ҳукумат бундай саъй-ҳаракатлар билан ўз танқидчиларини қўрқитишга уринмоқда.\nСўнгги ой давомида Қирғизистон милицияси мухолифатнинг бир нечта аъзосига нисбатан жиноий иш қўзғади.\nПрезидент танқидчиларига кўра, Қурманбек Бакиев июл ойида ўтказилажак президентлик сайловига қадар мухолифатчиларни бостириш учун маъмурий чораларни қўллашни режалаштирмоқда.


Ходимга ижтимоий нафақалар қандай тўланади? | BUXGALTER.UZ\nАмалдаги қонунчиликка биноан дафн маросими учун ва фарзанд туғилганда бериладиган нафақалар Давлат бюджети ҳисобидан тўланади. Агар фуқаро меҳнатга оид муносабатларда бўлмаса, тўловлар ариза махсус регламентларда белгиланган тартибда ДХМга ёки – онлайн – ЯИДХП орқали берилгандан кейин амалга оширилади .\nАгар жисмоний шахс меҳнатга оид муносабатларда бўлса, унга нафақаларни – назарий жиҳатдан – ташкилот-иш берувчи тўлаши мумкин. Амалиётда бунинг имконияти мавжудлигини buxgalter.uz эксперти Виктория БЕЗГИНА аниқлади:\n- Бундай тўловларни регламентловчи барча нормалар ҳам бу НҲҲда баён этилган тарзда техник жиҳатдан амалга оширилмаган. Хусусан, қонунчиликка биноан фарзанд туғилганда бериладиган ёки дафн маросими учун нафақани ўз ходимларига корхонанинг ўзи – мазкур харажатларни Давлат бюджети ҳисобидан компенсация қилган ҳолда тўлаши мумкин . Бунинг учун корхоналар олувчилар реестрларини тузишлари ва уларни қоғоз ёки электрон шаклдаги ариза билан Пенсия жамғармасининг тегишли бўлимига юборишлари керак.\nАмалда эса бугунги кунда, жорий йилда тасдиқланган янги регламентга қарамай, ишламайдиган жисмоний шахслар нафақаларни ДХМ ёки ЯИДХП орқали ололмаяптилар. Бундай аризани электрон шаклда юбришнинг имкони йўқ, сабаби бундай хизмат ишлаб чиқилмаган. ДХМнинг ўзида эса ариза берувчиларни “Халқ банки” кассаларига юборишмоқда. Бу ҳақда биз бу ерда батафсил ёзганмиз.\nШунингдек, ишловчи фуқароларга нафақалар тўлашни регламентловчи амалдаги низомларга қарамай, ташкилотлар тегишли аризаларни ПЖга юбора олишмайди, сабаби мазкур функция айни пайтда ўчирилган. Саволларга ПЖ ходимлари ҳеч нарсани билмаймиз деб жавоб беришмоқда ва ДХМга мурожаат қилишни таклиф қилишмоқда.\nЭнди ўз ходимларига нафақалар тўлашни хоҳловчи ташкилотлар қандай йўл тутишлари лозим? Ва нима учун амалда қўлланиладиган “Халқ банки” кассаси орқали нафақалар олиш тартиби ҳеч бир норматив ҳужжат билан регламентланмаган?\n“Ходимга қандай қилиб нафақа тўлаш мумкин” деган саволга жавоб бериш ҳозирча жуда мушкул. Энг аввало, норматив ҳужжатлар янги тартибга мувофиқ келтирилиши керак. Ва эҳтимол, илгари амал қилган механизм – ташкилотлар томонидан нафақаларни тўлаш ва кейин уларни ПЖ маблағлари ҳисобидан компенсация қилишни орқага қайтарган маъқул.\nНафақа ўрнига моддий ёрдам тўлаш мумкин\nҲозирча қонун чиқарувчилар ва масъул давлат органлари регламентлар ва уларни амалга ошириш механизмини муҳокама қилишаётганда, сиз ходимга моддий ёрдам тўлаган ҳолда уни моддий қўллаб-қувватлашингиз мумкин.\nМоддий ёрдамни ички локал ҳажжатларда (Меҳнатга ҳақ тўлаш тўғрисида низом, жамоа шартномаси) назарда тутилган ҳар қандай миқдорда тўлаш мумкин. Бунинг учун фарзанди туғилган ёки оила аъзоси вафот этган ходим ёки вафот этган ходимнинг оила аъзолари ариза билан унга тасдиқловчи ҳужжатларни (туғилганлик/вафот этганлик тўғрисида гувоҳнома, никоҳ гувоҳномаси, ариза берувчининг паспорти нусхаси ва ҳ.к.) илова қилган ҳолда ташкилот раҳбариятига мурожаат қилишлари зарур. Мазкур ариза асосида раҳбар моддий ёрдам тўлаш тўғрисида буйруқ чиқаради.\nТўловнинг солиқ оқибатларини кўриб чиқамиз.\nСанаб ўтилган моддий ёрдам турлари жисмоний шахснинг бошқа даромадларига киради , ижтимоий солиқ солинмайди .\n2020 йилда МҲЭКМнинг 7,5 бараваригача миқдордаги моддий ёрдам суммасига ЖШДС солинмайди :\nвафот этган ходимнинг оила аъзоларига ёки оила аъзоси вафот этганлиги муносабати билан – солиқ даври (йили) учун сонидан қатъи назар;\nфарзанд туғилганда – солиқ даври учун бир марта.\nСолиқ солинмайдиган минимумдан ошган суммадан ЖШДС ҳисоблаш ва тўлаш мажбурияти иш берувчининг зиммасида бўлади .\nМоддий ёрдам пул маблағлари билан тўланганда ҚҚС бўйича солиқ оқибатлари мавжуд эмас.\nФарзанд туғилганда бериладиган моддий ёрдам фойда солиғи ҳисоб-китобида чегирилмайдиган харажатларга, ходимнинг ёки унинг оила аъзоси вафот этганлиги муносабати билан бериладиган нафақа эса – чегириладиган харажатларга киритилади .\nМоддий ёрдамни ҳисобга олиш ва унга солиқ солиш ҳақида биз бу ерда, бу ерда ва бу ерда батафсил ёзганмиз.


02:12 27 Феврал 2021\n10:47 20.03.2020 (Янгиланган 10:55 20.03.2020) Ҳавола олиш\nТОШКЕНТ, 20 мар - Sputnik. Кеча, 19 март куни Шавкат Мирзиёев раислигида коронавирус пандемиясининг аҳоли турмуш даражаси ва иқтисодиёт тармоқларига салбий таъсирини юмшатиш масалаларига бағишланган видеоселектор йиғилиши бўлиб ўтди.\nЙиғилишда коронавирус туфайли иқтисоднинг кўплаб соҳалари зарар кўраётганини ва бунга қарши тезкор чоралар кўрилиши мақсадида, биринчи навбатда кўрилиши керак бўлган чора-тадбирлар тўғрисида президент фармони қабул қилингани айтиб ўтилди.\nҲужжатга кўра, Инқирозга қарши жамғарма тузилиб, унда 10 триллион сўм шакллантирилади. Коронавирус таъсири энг юқори бўлган иқтисодиёт тармоқларига солиқ таътиллари ва кредит қарзлари бўйича имтиёзлар бериш, бюджет ссудалари ажратиш юзасидан вазифалар белгиланди.\nУндан ташқари, 2020 йил якунига қадар солиқ текширувларига мораторий эълон қилинади ва қийналган корхоналарга солиқ қарзлари учун пеня ҳисоблаш тўхтатилади. Бундай қийин шароитда тадбиркорни бирорта текширувчи безовта қилмайди, - дейилган хабарда.


Ислом Каримовга тириклигида бюст қўйилганмиди? — birinchi-prezident.uz\nИслом Каримовга тириклигида бюст қўйилганмиди?\n1993 йил эди. Тўсатдан мени Фарғона вилояти ҳокимининг биринчи ўринбосари Авазхон Мухторов чақиртирди. У жуда қўрқинчли одам бўлган. Хизмат машинаси олд ўриндиғида доим автомат ушлаган барваста йигит – қўриқчиси ўтирарди. Унинг кабинети кираверишида пост қўйилган бўлиб, икки автоматчи турарди. Кимда ким вилоят ҳокими Мирзажон Исломов қабулига унинг рухсатисиз кирса “адабини” бериб қўярди. Бу сатрлар ҳолва эканини Мухторовга рўбарў бўлганлар яхши билишади. (Ҳайриятки, уларнинг анчагинаси ҳали ҳаёт).\n– Демак, гап бундоқ, – деди Мухторов ҳол-аҳвол ҳам сўрамай. – Ҳозир сенга бир нарса кўрсатаман. Бугун, бир соатдан кейин ўша ерда мажлис ўтказаман. Гап мажлисда эмас, сен мен айтган нарсани қайта-қайта кўрсатасан репортажингда. Ва репортаж бугун “Ахборот”да берилиши шарт. Тушундингми? Уни Президент кўриши керак.\nМухторов гап қайтарган ёки савол берганни ёқтирмас эди. Бош ирғадим.\n– Юр бу ёққа, – деб йўл бошлади у.\nБиз қуролланган соқчилардан ўтиб ҳокимиятнинг йиғилишлар катта залига кирдик.\nПардалар янгиланибди. Деворлар рангбўёғи ўзгарган. Люстра ҳам алмашибди.\n– Нега анқайяпсан, – Мухторов бир жеркиб берди. – Бу ёққа қара!\nЗалдан ярим метрча кўтарилган саҳнага қўйилган стол ортига бюст ўрнатилганди. Оппоқ рангга бўялган, қуюқ лак берилгани учун ялтироқ. Яқинроқ келдим.\n– Ие, бу президентимиз Ислом Каримов-ку!\nМухторов менинг ҳайратланиб турганимдан ғазабланарди.\nБу тирик президентга қўйилган биринчи бюст эди.\n– Намунча анқаясан, боя айтганимдек, менга мажлис эмас, Ислом акани ҳар тарафдан қайта-қайта кўрсатишинг муҳим. Мажлис эса баҳона холос.\nТелевидение мухбири сифатида Ислом Каримов мамлакат раҳбарлигига келгани – саксонинчи йилларнинг охиридан то ўша кунгача у иштирок этган йиғилишларда қатнашганман, вилоятларга сафари чоғида ҳамроҳлик қилганман. Уч-тўрт бор жойларда қисқа-қисқа суҳбатлашгандим ҳам. Журналист нафақат ахборот тарқатувчи. Балки сиёсатчи ва психологдир. Президент руҳиятидаги айрим хислатларни тушуниб қолгандим. Менимча, мажлислар залига бюст қўйилгани унга мутлақо ёқмайди, деб ўйладим. Аммо мен ҳатто президент эмас, Мухторов қаршисида эдим.\n– Хўп, – дедим унинг қаҳрли кўзларидан аранг қочиб.\nЙўқ, бир соат ҳам ўтмади. Вилоят ҳокимлиги мажлислар зали пўрим кийингарларга тўлди. Президиумда Исломов ва Мухторов. Бирин-кетин ўринларидан туриб саноатни ривожлантириш ҳақида гапиришди. Сўнг уч-тўрт чоғли одам минбарга чиқди. Тасвирчимга ҳаммасини тайинлагандим. У залнинг гоҳ саҳнаси, гоҳ қуйидан тасвирга туширар, лекин ҳар бир план (кўриниш)да албатта бюст бор эди.\nМухторов минбардаги нотиқ сўзини тўхтатиб қўйди ва мени ёнига чақирди.\n– Хўш, бўлдими?\n– Ҳа, етарлича кадрлар олинди, – дедим мен.\n– 12даги самолёт сени кутиб турибди, ёрдамчим аэропортга олиб чиқади. Тез жўна, – деди у. – Ҳа, Яҳяевга айтиб қўйганман!\nЯҳяев телерадиокомпания раиси эди. Президентнинг Мухторовга бўлган ишончи туфайли вазирлар ҳам унинг гапини қайтара олмасди.\nСамолётда, йўл-йўлакай матн ёздим. Телевидениега етиб келгач дарҳол монтажхонага югурдим. Дастлаб матнини ўқиб, сўнг овоз устига тасвирлар ёпдим. Лавҳа тайёр бўлгач овозимни олиб ташладим. Сўнг матнни машинкада ёздириб раҳбариятга топширдим.\n– Мен овозимни олиб ташладим. Лавҳа намойиш қилинса мен муаллиф эканимни кўрсатмаймиз, – дедим “Ахборот” директорига. – Илтимос, навбатчи диктор ўқисин матнни.\nМасала дарҳол Яҳяевга етиб борди.\n– Нега, нега, – деди у ҳайратдан. – Ахир шундай лавҳага нега овоз бермайсан?\n– Шавкат ака, менга қолса, бу лавҳани умуман эфирга бермаслик керак, оз-моз бўлсада Ислом акани биламан, бюст қўйилгани уларга ёқмайди.\n– Дайти диктору, пуст она прочтет, – деди Яҳяев менга эшикни кўрсатиб. Раис рус тилида гапиришни ёқтирар эди. Кейин орқамдан сўкингандек бўлди. – Дурак и трус!\nЭфиргача икки соат бор. Юрагим ғаш. Гўё ҳаво етишмаётгандек ташқарига чиқдим. Ўзим билан ўзим курашардим. Нега бундай қилдим? Балки Президентга ёқар бу? Ахир Фарғона дарвозаси пештоқига барельфини қўйдирди Мухторов, президент ҳеч нима демади-ку? Лавҳага овоз бермаганим, муаллифлигимни кўрсатмаганим мени Президент фаолиятини ёритадиганлар рўйхатидан чиқариб юбормасмикан?\nКутганда вақт ўтмайди. Ниҳоят эфир соати келди. Мен аппарат хонасида кузатар эдим. Фарғонадан тайёрланган лавҳа биринчи бўлиб эфирга чиқди. Ўн-ўн икки бор турли ракурсларда кўринганди президент бюсти. Сўнг диктор иккинчи, учинчи лавҳани эълон қилди. Шу пайт йўлакдан “Обидов!” деган овоз эшитилди. Югуриб коридорга чиқдим. “Ахборот” директори ташвишли оҳангда “тез Яҳяевга” деди.\nҲа, мен кутган воқеа содир бўлганди. “Ахборот”ни кузатиб турган Президент ўша заҳотиёқ дарғазаб бўлибди. Матбуот котиби Мурод Муҳаммад Дўстни чақириб нима деса дебди. Бир соат ўтмай телевидение раисининг хонаси гавжум бўлиб кетди. Матбуот котиби, Давлат маслаҳатчиси, яна кимлардир…\nҲамма айбдорни қидирарди. Мен бўлган воқеани борича айтдим. Жумладан, нега овоз бермаганимни ҳам. Мурод ака адолатли инсон. Кейин ҳам бир неча бор мени туҳмат ва тазйиқдан сақлаб қолган. Ўшанда менга бир сўз демади. Чунки вазиятни тушуниб турган эди.\n– Шоир, сиз кетаверинг! – Бор айтган гапи шу бўлди, Мурод аканинг.\nВоқеанинг эртаси куниёқ Президент матбуот котиби биринчи марта телевидениега чиқиб расмий баёнот берди.\n– Президентимиз жойларда бюст қўйилиши, Жиззах йўлидаги каби улкан портретларини ўрнатишни қоралайдилар. Бу раҳбарлик одобига мос эмас, балки илоҳийлаштиришга томон қўйилган ножўя қадамдир!\nМен Тошкентдан қайтсам Ислом Каримовнинг вилоят ҳокимлиги йиғилишлар залидаги бюсти йўқ эди. Ўшанда анча вақтгача Мухторовдан қочиб юрдим. Кўзига кўринмасликка ҳаракат қилдим.\nP.S. Ҳа, дарвоқе, билишимча ўша бюст ҳозир ҳам вилоят ҳокимлиги омборхонасида сақланмоқда…


Қозоғистонда 52 нафар юртдошимизнинг автобусда тириклайин ёниб кетиши муносабати билан дунёнинг кўплаб мамлакатларидан ҳукуматимиз номига ҳамдарлик мактублари келди.\nАйнан мана шу жиҳатнинг ўзи ҳам фожеанинг кўлами нақадар катта бўлганидан дарак беради.\nЛекин аксарият ватандошларимизнинг дилида битта савол қолди: “Нега мамлакатимизда мотам куни эълон қилинмади?”\nБутун интернет ўзбекларнинг оҳ-воҳи билан тўлди. Қалб кўзи очиқ зиёлиларимиз, халқимиз тақдирига ачинадиган оддий инсонларнинг ҳамдардликлари, кўнгил изтироблари ижтимоий тармоқларга кўчди.\nАйримлар мамлакатда мотам куни эълон қилиш чақириғи билан чиқди ҳам. Ҳатто бу кун 52 ватандошимиз эмас, “Ватанимиз ёнгани”нидан дод-фарёд қилганлар ҳам бўлди. Аммо ҳукуматнинг қалби юмшамади.\nҚани давлатнинг халқ билан бирдамлиги? Қани халқ ғами билан ёниш ҳақидаги баландпарвоз сўзларнинг амалий исботи?\nДавлат раҳбарияти бу улкан фожеа қаршисида қўл қовуштириб ўтирди, демоқчимасмиз. Ҳукумат комиссияси тузилиши, махсус самолёт жўнатилиши, жабрдийларнинг яқинларига ёрдам кўрсатиш ҳақидаги ваъдалар – буларнинг ҳаммаси яқин ўтмишимизда ҳатто тушимизга ҳам кирмас эди.\nЎзбекистоннинг Москвадаги элчихонасига мотам гулчамбарини олиб борган халойиқ қаршисига чиқиш-чиқмаслигини билмай ўтирган дипломатларимизнинг ҳолатини аслида шу билан изоҳлаш мумкиндир.\nШунинг учун давлат раҳбарининг фожеа муносабати билан кўрган чоралари, шулар қаторида Ўзбекистоннинг барча масжидларида жума намозида ҳалок бўлганлар ҳақига Қуръон тиловат қилиниб, дуолар ўқилгани ҳам илгари бундай эътибордан бутунлай мосуво бўлган халқнинг жароҳатига бир малҳамдек гўё.\nЛекин шунинг ўзи етарлимикин?\nХалқ билан ҳисоблашадиган, ўзини ҳурмат қиладиган давлатларда одатда бундай мусибат учун умуммиллий мотам эълон қилинади.\nШу боис, жуда кўпчилик Ўзбекистонда ҳам 52 ватандошимизнинг ҳурматига мотам эълон қилинишини кутган эди. Бундай бўлмади…\nУстига-устак, бу фожеа сабаб эски касали – “пахта қўйиш” дарди хуруж қилганлар овозини яна баландлатди.\nЎз юртида иш топа олмай, бола-чақасини боқа олмай, хорижга мажбур иш излаб кетаётганларга иддао қилишди улар.\n“Бас, етар, четдан изламанг давлат! Давлатимиз – ўз юртимизда, меҳрли дийдорлар, тинч-тотув, озода ҳаётда! Эс-ҳушни йиғиб, бу фожеалар бежиз устма–уст келмаётганининг иллатини, аввало, ўзимиздан қидириш вақти келди. Катталар гапига қулоқ солиб, ҳалол меҳнати, яратувчанлик ишларини ўз манзил – маконида қилганлар хор бўлмаслик ҳақиқатини билди! Қолаверса, юртимиз отаси Шавкат Миромонович Мирзиёев бежиз бу ҳақда қайта ва қайта таъкидламаяптилар. Ота рози – худо рози”, деб ёзди бугун отинойи қиёфасида эл кўзига кўринаётган таниқли шоиралардан бири.\nҲолбуки, бу пайтда “халқ отаси” Шавкат Мирзиёевнинг ўзи: “Худодан не-не ниятлар қилиб, боламни боқаман, отамга бир сўм олиб келаман, деб йўлга чиққан. Қандай ёш-ёш йигитлар, мўмин- мусулмонлар, ҳаммаси ўзбекистонликлар”,- дея қайғураётган эди.\nШу кунларда Ўзбекистонда марҳум президент Ислом Каримовнинг 80 йиллик юбилейини нишонлашга катта тайёргарлик кўрилмоқда.\nАйнан шундай кунларда 52 нафар ватандошимизнинг фожеали равишда ҳалок бўлишида ҳам бир моҳият кўринади.\nМоҳият шундаки, бу фожеа Ислом Каримов ҳукмронлиги даврида “эришилган мислсиз муваффақиятлар”, “барпо этилган фаровон ҳаёт”, “тараққиётнинг дунё тан олган ўзбек модели” кабиларнинг мантиқий ҳосиласидир.\nАгар мотам эълон қилмаслик қарори айнан бўлажак тантаналарга соя солмаслик мақсадида қабул қилинган бўлса, бу давлат раҳбариятининг бугунги сиёсати самимийлигига ишончни сўндиради.\ndata-title="Мотам “фаровон мамлакат” обрўсига соя солардими?" data-description="Қозоғистонда 52 нафар юртдошимизнинг автобусда тириклайин ёниб кетиши муносабати билан дунёнинг кўплаб мамлакатларидан ҳукуматимиз номига ҳамдарлик мактублари келди. Айнан мана ..." data-image="https://eltuz.com/wp-content/uploads/2018/01/rasm3400-1.jpg" data-url="https://eltuz.com/kozqarash/202430/" data-services="facebook,odnoklassniki,twitter,telegram" data-counter="ig">\nТошкентнинг Мирза Юсуф масжиди имоми Раҳматулло Сайфуддиновга 9 март куни “Озодлик” радиосини лаънатлаб, унга “жаноза ўқигани” ортидан Вазирлар Маҳкамасининг ...\nКоронавирус хабарлари бериб бориладиган телеграм каналида 11 сентбярь соат 17:00 да бундай хабар берилди: Республикада сўнгги соатларда 233 кишида ...\nХоразм вилоятида оммавий пахта терими 10 сентябрдан бошлаб юборилган. Вилоятдаги “Нажот” Инсон ҳуқуқлари ташкилоти тарқатган хабарга кўра, пахта теримига ...


Камфора спирти – medu.uz – Дорилар ҳақида маълумотлар ўзбек тилида\nHome Йўриқномалар Камфора спирти\nПрепаратнинг савдо номи: Камфора спирти\nТаъсир этувчи модда (ХПН): камфора\nДори шакли: сиртга қўллаш учун спиртли эритма.\nфаол модда: камфора – 10 г;\nёрдамчи моддалар: 70% этил спирти ёки 100%, тозаланган сув.\nТаърифи: тиниқ, рангсиз, ўзига хос камфора ҳидли эритма.\nФармакотерапевтик гурухи: Маҳаллий қитиқловчи воситалар.\nАТХ коди: М02AХ\nПрепарат сиртга кўлланилганида қитиқловчи ва қисман антисептик таъсир кўрсатади. 70% концентрацияли этил спирти сиртга қўлланганда бактерицид самара ва қитиқловчи таъсир кўрсатади, тери қисмига мувофиқ жойлашган аъзо ва тўқималарда модда алмашувини яҳшилайдиган трофик рефлекслар чақиради, иккиламчи оғриқ қолдирувчи таъсир кўрсатади.\nПрепаратлар биргаликда қитиқловчи, иккиламчи оғриқ қолдирувчи ва антисептик таъсир кўрсатади.\nТери устига суртилганда қисман сўрилади, осидланиш эхтимоли бор. Оксидланиш махсулотлари глюкорон килотаси билан боғланиб, буйрак орқали чиқарилади. Камфоранинг айрим қисми ўзгарилмаган холда ўпка ва сафро орқали чиқарилади.\nБуйраклар (70%) шунингдек ўпка орқали (20%) ва сафро орқали (10%) чиқарилади.\nБўғим, мушак ва нервлардаги (артритлар, миозитлар, невралгиялар) яллиғланиш жараёнларини даволаш. Ётоқ яраларни олдини олиш.\nСиртга. Оғриқли жойга озгина препарат қўйилади ва енгил ҳаракатлар билан ишқалаб суртилади.\nПрепарат компонентларига юқори сезувчанлик. Препаратни терининг шикастланган жойларига суртиш мумкин эмас.\nКамфоранинг ГЭБ, плацента ва кўкрак сутига юқори ўтказувчанлигини хисобга олганда, Камфорани хомиладорлик ва эмизиш даврида эхтиёткорлик билан қўллаш лозим.\nАвтомобилни ва бошқа механизмларни бошқариш қобилиятига таъсири хақида маьлумот аниқланмаган.\nПрепаратни болалар ололмайдиган жойда сақлаш ва уни яроқлилик муддати ўтгач шлатмаслик лозим.\nДозасининш ошириб юборилиш оқибатлари кузатилмаган.\nСпиртли эритма 25 мл, 40 мл ва 50 мл дан флаконларда.\nОлдингисиКамфора раствор спиртовый 10%25.05.2018\nКамфора суртмаси 10%25.05.2018Кейингиси


Бир савол сўрасам: Қуриган дарахт бехосият-ми?\n— Ота-боболаримиз айтишарди: “Қуриган дарахтни кесиб ташланглар, бехосият бўлади”, деб. Ростан шундайми? Бунга далил бўлувчи бирор ҳадис бор-ми?\n— Мусулмон одамнинг шумланиши мумкин эмас. Шумланиш борасида Расулуллоҳ соллаллоҳу алайҳи васаллам ўзларининг муборак ҳадиси шарифларида бундай деганлар: "Уч нарсадан менинг умматим ҳануз қутула олмайдилар. Бу — ҳасад, бадгумонлик, ва ирим"\n844 марта ўқилди\nДругие материалы в этой категории: « Пайғамбаримиз Mуҳаммад саллаллоҳу алайҳи васалламнинг ислом динига эътиқод қилувчиларга берган 7 кўрсатмалари:\tҚабристон – ибрат маскани »


Абрамовнинг ажаблантирмайдиган аммо хавотирли натижаси, "Навбаҳор"дан ўхшаш ҳисоблар, мураббийи бор ёки йўқ бўлган "Андижон" ва бошқалар\n22 июнь, 2020, 19:47\nТеглар:Суперлига | Вадим Абрамов | Бунёдкор | Навбаҳор | Андижон\nCoca Cola Суперлигаси 5-тур воқеликлари\n19 – 21 июнь кунлари Coca Cola Суперлигасида 5-тур ўйинлари ўтказилди. Беллашувларда бир қатор кутилмаган натижалар ва воқеликлар кузатилди. Қуйида биз ана шу жиҳатларга эътибор қаратамиз.\n“Қизилқум” афтидан туб ўзгаришларга муҳтож. Олдинроқ, клубда катта ўзгаришлар бўлди, кейинроқ, яна аввалги таркиб ишламоқда қабилидаги хабарлар янгради. Жамоада нима бўлаётганини тушуниш қийин. Чунки бир қарасанг Ҳамиджон Актамов кетаман, дейди, кейинги тур кўрсангиз мураббийлик курсисида ёки раҳбарлик лавозимларидан бирида бўлади.\n“Қизилқум” ўртамиёна жамоалар сафига кирмайди, клуб чемпионатда жон сақлаб қолса бўлгани. Мавсум охирларида озгина ҳаракат қилиб очко жамғарилади холос. Яққол мисол, навоийликларнинг ҳозирги ҳолати – чемпионатнинг дастлабки 5 турида битта дуранг қайд этилган.\n“Қўқон-1912” “Қизилқум”ни илк бор йирик ҳисобда доғда қолдирди – 4:0.\nВадим Абрамов кутилмаган қарорлар ва ҳудди шундай мағлубиятлар билан ёдда қоладиган мураббий. Катта ўйинларда шундай ҳисобда имкониятни бой бериб қўйиши ҳеч гап эмас, бундан ажабланмаймиз. Аммо Абрамов Ўзбекистон миллий терма жамоасида ҳам бош мураббий эканлиги боис қўрқувга тушасан киши. “Бунёдкор” Тошкент дербисида “Пахтакор”га қарши ўйинларда илк бор 5:0 ҳисобида тор-мор келтирилди (Карленовичнинг жамоалари бундай ҳисобларга муносиб бўлмаса-да, шундай натижалар қайд этиб туради!). Аввалги йирик мағлубият ҳам айнан “Пахтакор”дан қабул қилинганди – 4:0.\n"Навбаҳор" Намангандаги иккинчи ўйинда 2:0 ҳисобида зафар қучди. 2-турда “Локомотив” ҳам 2 та тўп фарқи билан мағлуб этилганди.\n“Бухоро”да “Қизилқум”даги каби вазият. Жамоа 5 турки ғалаба нималигини билмаяпти. Лиганинг энг “камтар” жамоаси. Бухороликлар 2 марта гол уриб, ўз дарвозаларидан 13 бор тўп олиб чиқишди. Меҳмонда эса гол ура олмаяпти.\n“Локомотив” шу кетишда ўртамиёналар қаторига кириб қолса ажаб эмас. “Темирйўлчилар” карантиндан кейинги ўйинларда мағлубиятга учрамоқда. Эътиборлиси, Андрей Фёдоров шогирдлари ўз уйларида мағлуб бўлмоқда. Таркиб ёмон эмас, бундай натижаларнинг яхшироғига муносиб. Демак, мураббийда бир гап бор.\nУлуғбек Бақоев ўтган йилги натижа тасодиф эмаслигини кўрсатиш учун ҳаракат қилмоқда. “Сўғдиёна” футболчилари мураббийнинг кўрсатмаларини яхши бажармоқда. Жиззахликлар карантинда яхши дам олиб, керак пайтда шуғулланган шекилли, жамоа 4, 5-турда ғалабаларга эришди. Афтидан “оқ бўрилар” Бақоев айтганидек, бу мавсум ҳам ОЧЛ йўлланмаси учун курашади.\nАГМКнинг кўрсаткичлари ёмон эмас. Миржалол Қосимов энди ўз жамоасини тузаётган ва услубини киритаётган кўринади. Олмалиқликлар 3 ғалаба, 2 дуранг қайд этишди. Бу йил жамоадан рақобат кутармиз, балки?\n“Сурхон” охирги дақиқалардаги гол қурбони бўлди. Термизликлар яхши ўйнаб, имкониятни бой беришди. Жамоа шу боис сўнгги ўринларга тушиб кетмоқда. Натижа жиҳатдан олиб қаралганда, ўсиш кузатилмаяпти. Ўйин эса ёмон эмас.\n“Металлург” шу кетишда давом этса, чемпионатда халқаро мусобақа йўлланмаси учун яхшигина рақобат ҳосил қилади. Андрей Шипилов шогирдлари ҳозирча йўлидан чиққан рақибни олиб ташламоқда. Қаршисида “Локомотив” бўлса ҳам.\n“Металлург” карантиндан кейин гол ўтказиб юбормади. Бекободликлар жорий йил сафардаги кетма-кет икки учрашувда дарвозалари дахлсизлигини сақлаб қолишди.\n“Бухоро” сафарда гол ура олмаётган бўлса, “Андижон” ўз уйида экран қаршисидаги мухлисларига гол тортиқ эта олмаяпти. Бош мураббий масаласини ҳал этмаган андижонликлар муҳим очколардан мосуво қолмоқда. Бу якунда қимматга тушиши мумкин.\n“Машъал” воҳа дербисида “Насаф” билан дуранг ўйнади. Муборакликлар ҳамшаҳарларини муҳим очколардан бенасиб қолдирди. Ўзи эса дуранглар исканжасида. Мусобақа дебютанти охирги 3 ўйинда муроса кўчасини танламоқда.\nабрамов катта ўйинлада таваккал қилиб еб қўяди


Қирғизистонда оқланган ўзбекнинг иши яна маҳкамада кўрилади - BBC Uzbek - O'zbekiston\nҚирғизистонда оқланган ўзбекнинг иши яна маҳкамада кўрилади\nСўнгги янгиланиш 9 феврал 2013 - 11:03 GMT\n2010 йилги Ўш воқеаларида айбланиб бир умрга қамалган этник ўзбек, Россия фуқароси Шамсиддин Ниёзалиев оқланиб, озодликка чиққач қирғиз милицияси гўёки уни "оломон ғазаби"ни қўзғатмаслик баҳонасида яна қамаш учун важ топишга уринаётганлиги айтилади.\nНиёзалиевнинг оқланиши орқасидан "жабрланган" томон маҳкама қарорига қарши шикоят аризаси топширган. Ўз навбатида Ниёзалиевнинг ҳимоячиси Татьяна Томина ҳам шикоят аризаси билан мурожаат қилган.\nҲимоячининг айтишича, "маҳкамада июн воқеалари пайти Ниёзалиев бошқа мамлакат ҳудудида бўлгани исбот қилиб берилган бўлса ҳам, судья барибир 233 модда "оммавий тартибсизликларда иштирок этганлик" бандини қўллаб унга 150 минг сом (3200 АҚШ доллари) миқдорида жарима белгилади. Судья Ниёзалиевни тўла оқлаш учун журъат қилолмади".\n"Энди Ниёзалиевнинг иши мамлакат Олий маҳкамасида кўриб чиқилади, бироқ ҳали қачон бўлиши номаълум",- дейди Татьяна Томина.\nЖалолобод маҳкамасининг қароридан сўнг бир нечта норозилик намойиши бўлиб ўтгани айтилади. "Бу аслида намойиш эмас. Бир қанча одамлар маҳкама олдига йиғилиб, маҳкаманинг адолатсиз ўтган деб бақириб-чақиришди. Биз у ерда бўлдик. Вазиятни нотинч қилиш кимгадир керак бўлаётгани аниқ",- деб айтади "Адолат" ҳуқуқни ҳимоя қилиш ташкилоти вакили.\nҲимоячи Томинага кўра, унга Президент аппаратининг этник ва диний масалалар билан шуғулланувчи бўлимидан бир аёл қўнғироқ қилган ва "одамлар маҳкама олдига тўпланиб митинг қилишмоқда. Сиз маҳкамада қатнашган бўлсангиз ростдан ҳам адолатли ўтдими?" каби саволлар берган. Ҳимоячи унга "жабрланган" деб айтиладиганлар маҳкамага келмагани, у ерда Ниёзалиевнинг июн воқеалари пайтида ростдан ҳам Ўзбекистонда бўлганини тасдиқлайдиган гувоҳлар бўлгани ва маҳкама тўғри қарор чиқарганини айтиб берганини билдиради.\n"Бу бўлаётган воқеалар бошқа хавотирларни келтириб чиқаради. Маҳкама бунга ўхшаган бошқа ишларда адолат билан ёндашишга кучи етадими? Бизни мана шу нарса хавотирга солмоқда",- дейди Ниёзалиевнинг ҳимоячиси Томина.\n2010 йил Қирғизистон жанубида юз берган миллий низоларда айбдор сифатида ўнлаб ўзбеклар ҳибсга олинган.\nМаълумотларга кўра, июн зўравонликларида жабр кўрганларнинг ва қурбонларнинг аксарияти ўзбеклар бўлганига қарамасдан, бир умрлик қамоққа ташланганларнинг барчаси Ўзбеклардир. Жумладан маҳкама оқлаган Ниёзалиев ҳам Жалол-Ободдаги Сампа воқеаси бўйича жавобгарликка тортилган 19 одамнинг бири бўлган. Ҳуқуқ ҳимоячиларининг айтишича, ўзбеклар адолатсиз ва яқинларига қилинган тажовуз ва қўрқитувлар билан ўтган маҳкама ишлари ортидан бир умрлик қамоқ жазосига ҳукм этилганлар.\nХалқаро инсон ҳақлари ташкилотлари Қирғизистон ҳуқуқ идораларини миллий озчиликлар ишига адолат билан ёндашишни талаб қилиб келади.\nHRW: "Ўшда икки ўзбекка белгиланган жазо адолатсиз"


3 сентябрда Ўзбекистонда ўзгарувчан об-ҳаво кузатилади » Ўзбекистон янгиликлари – Zamin.uz\n3 сентябрда Ўзбекистонда ўзгарувчан об-ҳаво кузатилади\nРеспублика Гидрометеорология марказининг хабар беришича, 3 сентябрь куни Тошкентда ҳаво ўзгариб туради, қисқа муддатли ёмғир ёғиб, момақалдироқ бўлиши мумкин, деб ёзмоқда "Кун" нашри. Шарқдан эсаётган шамол ўз йўналишини ўзгартириб, ғарбдан секундига 5-10 метр тезликда эсади. Шамолнинг тезлиги баъзи жойларда 12-15 метргача кучайиши мумкин. Кечаси 18-20, кундузи 34-36 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 12-17, кундузи 25-30 даража иссиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Ғарбдан секундига 7-12 метр тезликда эсаётган шамол баъзи жойларда кучайиб, секундига 15-20 метрга етади. Кечаси 16-21, кундузи 32-37 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, айрим жойларда қисқа муддатли ёмғир ёғиб, момақалдироқ бўлиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамолнинг тезлиги баъзи жойларда 15-17 метргача кучайиши мумкин. Кечаси 16-21, кундузи 32-37 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 17-22, кундузи 32-37 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 16-21, кундузи 30-35 даража иссиқ бўлади.\nРеспубликамизнинг тоғли ҳудудларида ҳаво ўзгариб туради, айрим жойларда қисқа муддатли ёмғир ёғиб, момақалдироқ бўлиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамолнинг тезлиги баъзи жойларда 15-20 метргача кучайиши мумкин. Кечаси 10-15, кундузи 19-24 даража иссиқ бўлади.\n17:11 Месси: Ўғлим туғилгандан сўнг ҳаётим бутунлай ўзгариб кетди\n23:13 Жанубий Корея ОАВлари: «Эртага иссиқ ва нам ҳаво ўйинга таъсир қилиши мумкин»


Германияда «Ўзбек қовунлари куни» ўтказилди — KMODS\nPosted on 15.08.2020 Author admin\tКомментарии к записи Германияда «Ўзбек қовунлари куни» ўтказилди отключены\nГермания қовун импорт қиладиган бешта йирик давлатлардан бири ҳисобланади. Ҳар йили мамлакат бозорига 130 минг тоннага яқин полиз маҳсулотлари олиб келинади. Испания, Италия, Франция, Бразилия, Коста-Рика ва Туркия бундай маҳсулотлар етказиб берувчилар орасида етакчилик қилади, деб хабар бермоқда «Дунё» АА мухбири.\n— Мен ўзбек қовунини биринчи марта татиб кўрдим, — деди гимназия ўқитувчиси Карл Рудольф. — Улар бетакрор таъм ва хушбўй ҳидга эга экан. Илгари бизнинг супермаркетларда бундай ширин маҳсулотларни учратмаганман. Бу — ҳақиқий табиий маҳсулот, гўёки ҳозиргина даладан йиғиб олинганга ўхшайди. Бу қовунни нега «асал» деб аташаётганини шундай кейин тушундим. Мен дўстларимга ҳам ҳақиқий ўзбек қовунларидан ҳарид қилишни тавсия қиламан, чунки улар самовий лаззат бахш этади кишига.\n— Электрон почтамда «Ледо» савдо тармоғининг ушбу филиалида ташкил этилаётган тадбир ҳақидаги хабарни ўқиган эдим, — дейди Вольфганг Альбрехт. — Менда бу воқеа қизиқиш уйғотди. Буган бу ерга келиб адашмаганимга амин бўлдим. Тўғриси, ўзбек қовунларининг такрорланмас таъми мени ҳайратга солди. Аслида улар асал каби жуда ширин. Қовунларнинг ўзига хос хушбўй ҳиди ҳайратланарли даражада. Шунинг учун мен барча танишларимга асал таъмли ўзбек қовунларидан татиб кўришни ва завқланишни тавсия этдим.


Никоҳни бузиш исломда қораланади - 14 Ноября 2019 - MP3 MUSIQALAR KLIPLAR YANGILIKLAR RASMLAR VIDEO KLIPLAR\nГлавная » 2019 » Noyabr » 14 » Никоҳни бузиш исломда қораланади\nЖамият оилалардан таркиб топади, оилалар бахтли бўлса, жамият ҳам бахтли бўлади. Оила ва жамият тушунчалари бир-бирига бевосита чамбарчас боғлиқдир. Шундай экан, келажаги порлоқ жамият қуриш учун унинг негизи бўлган оилани маънан соғломлаштириш талаб қилинади. Ислом манбаларида оилани мустаҳкамлашга қанчалик чақирилган бўлса, уни бузилишидан шунчалик қайтарилган. Иқтисодий етишмовчилик, ғийбат, туҳмат, турли гап-сўзлар сабаб юзага келувчи оилавий келишмовчилик, сабрсизлик, енгил ҳаёт иштиёқида никоҳни бузиш исломда қаттиқ қораланган. Бу борада ҳадиси шарифларда: "Ҳалол ва рухсат этилган нарсаларнинг ичида Аллоҳ таолога хуш келмайдигани – талоқдир”, деб таъкидланган.\nСамарқанд шаҳар "Лаҳутий” жоме масжиди ходимлари маҳалла фаоллари билан "Олтин аср” маҳалласида яшовчи бир оиланинг барбод бўлишини олдини олди. Оиладаги айрим важлар туфайли гулдек оила вайрон бўлиши мумкин эди. Ўз вақтида жамоатчилик, маҳалла ва масжид жамоаси ушбу масалага эътибор қаратиб, уларнинг орасини ислоҳ этди.\nКатегория: FIKR VA MULOHAZALAR / BAXS MUNOZARALAR / БАХС ФИКР МУЛОХАЗАЛАР | Просмотров: 49 | | Теги: #newsuz, #Yangilik, #Yangiliklar, #xabarlar, #news, #ahborot, #новости, #habarlar, #uznews | Рейтинг: 0.0/0


ЎзМУ музейидаги нодир китоблар қаёққа йўқолди?\n20 январ 2022, Тошкент вақти: 22:41\nЎзбекистон Бош прокуратураси Миллий университет кутубхонасидан XIII-ХV асрларда ёзилган ўнлаб нодир қўлёзма китоблар йўқолгани ҳақидаги хабарни ўрганаётганини маълум қилди.\nАввалроқ Kun.uz нашри ЎзМУда баҳоси “миллион доллар” туриши айтилган китоблар йўқолгани, ректорат изоҳ беришдан бош тортаётгани айтилган мақола чоп қилган эди.\nОзодликнинг Ўзбекистон Олий таълим вазирлигидаги манбасига кўра, университетдаги таъмирлаш ишлари жараёнида вақтинча музейдан кўчириб турилган камида 40 та нодир қўлёзма китобларнинг тақдири номаълум қолмоқда. Вазиятдан хабардор манбанинг айтишича, китобларни кўчириб туриш тўғрисидаги ҳеч қандай расмий буйруқ ёки қарор нусхасининг йўқлиги саволларни кўпайтирган.\n2018 йилда Ўзбекистон Миллий университетида олиб борилган таъмирлаш ишлари натижасида олийгоҳнинг тарих музейида сақланиб келинган ноёб китобларнинг бир қисми йўқолган.\nKun.uz нашри олиб борган суриштирувга кўра, бир йил олиб борилган таъмирлаш ишлари якунидан кейин нодир асарлар ва қўлёзмалар музей фондига қайтарилмаган.\nНашр ўз манбаларига таяниб ўта қимматбаҳо саналган асарлар сотиб юборилган бўлиши мумкинлигини тахмин қилади.\nЙўқолган китоблар орасида Абу Муҳаммад Собунийнинг 659/1261 йилда форс тилида яратилган “Китобу-л-кифоя фил-ҳидоя” номли қўлёзма асари, Шарафиддин Али Яздийнинг ХV асрга оид “Муқаддимаи зафарнома” қўлёзмаси нусхаси, Алишер Навоийнинг “Хамса”си ва “Лисон ут-тайр” тилла суви юритилган қўлёзмаси борлиги айтилади.\nЖурналистик суриштирув ортидан Ўзбекистон Бош прокуратураси ўнлаб қимматбаҳо асарларнинг йўқолишини ўрганаётганини маълум қилди. Бу ҳақда шу йилнинг 24 декабр куни ўзининг расмий Телеграм-каналида хабар қилган Бош прокуратура матбуот хизмати раҳбари Ҳаёт Шамтсутдинов текширув натижалари борасида жамоатчиликка хабар қилинишини билдирди\n- Университетнинг ўзида махсус комиссияси тузилиб, китобларнинг қаердалиги аниқланяпти. Ҳозирда турлия қимматдаги камида 40та нодир ва ноёб асарлар йўқлиги аниқланган. Бу китобларни кутубхонадамас, университет музейида бош бинонинг иккинчи қаватида сақлашган. Китоблар бирор ҳужжат ёки рўйхат билан олиб кетилмаган”, деди суҳбатдош.\nОзодлик манбаси ЎзМУ кутубхонаси ва типографиясида жами 1,5 мингга яқин бундай асарлар сақланганини айтди. У йўқолган асарлар ҳақиқатан ҳам қимматбаҳолиги, аммо уларнинг сўнгги баҳосини музей экспертлари ва, кодиколог олимлар (Кодикология - қўлёзма китобларни ўрганувчи фан- таҳр.) айта олиши мумкинлигини билдирди.\nОзодлик суҳбатлашган яна бир тарихчи олим фикрича, китоблар бир вақтда йўқолмаган, балки йиллар давомида олиб чиқилган бўлиши мумкин.\n- Бизда бунақа китоблар шарқшунослик институти ва Навоий кутубхонасида бўларди. Миллий университет кутубхонасидаги китобларнинг аксари совет даврига оид.\nИшлаганман бирмунча вақт олдин у ерда - тайинли нарсани кўрмагандим. Яъни бу китоблар анча олдин йўқолган бўлиши мумкин. Бу бир кунда бир вақтда йўқолган асарлармас. Сурункали ўғирилик натижаси бўлиши мумкин. Шунчаки энди жамоатчилик назарига тушди, деди исми очиқланишини истамаган тарихчи олим.\nУнинг айтишича, университет кутубхонаси ва музейида сақланаётган асарларнинг ҳаммасини ҳам нодир деб бўлмайди.\nЎзбекистон бош олийгоҳидан нодир асарларнинг йўқолгани ҳақидаги хабарга муносабат билдирган Ўзбекистон Миллий кутубхонасининг собиқ директори, адабиётшунос олим Зуҳриддин Исомиддинов бундай асарлар махсус рўйхатдан ўтказилиб, давлат томонидан қўриқланиши кераклигини айтади.\n- Миллий университет кутубхонаси Марказий Осиёда энг катта, бой ва энг қадимий ҳисобланади. Лекин, сиз тилга олган ноёб асарларнинг у ерда сақланиши қанчалик тўғри?! Ҳозир бир қанча фондлар бор: Миллий кутубхона, Шарқшунослик институти фондлари ва бошқа. Булар қаттиқ қўриқланадиган, ишончли жойга йиғилса, бояги ҳолат бўлмасмиди, дейман. Бизда 10 йил, 20 йилда бир шундай энг қимматбаҳо китоблар йўқолиб қолиши қандайдир одат тусига кириб қолдику! Бу асарлар банкда олтин қандай қўриқланса, бир жойга тўпланиб ундан-да яхшироқ қўриқланиши керак.\nУлар ўзи кўп эмас: айниқса қўлёзмалар ҳар бири санъат асари ҳисобланади. Муқоваси, каллиграфияси, материали… Улардан электрон нусха олиниб, керакли шароитларда кўз қорачиғидек сақланиши зарур, деди Зуҳриддин Исомиддинов.\nЎзбекистон президент Шавкат Мирзиёев шу йилнинг 19 июнида “Ўзбекистон Республикаси туризм ва спорт вазирлиги ҳузуридаги Маданий мерос агентлиги фаолиятини ташкил этиш ҳамда соҳани инновацион ривожлантириш чора-тадбирлари тўғрисида” қарорни қабул қилган эди. Ўзбекистондаги маданий мерос бойликлари, хусусан ноёб ва нодир китобларни сақлаш шу қарор билан янги тузилган Маданий мерос агентлиги зиммасига юклатилганди.\nАлишер Навоий номидаги Ўзбекистон Миллий кутубхонаси 1870 йили май ойида Тошкент оммавий кутубхонаси сифатида очилган ва 2200 томдан (1200 номдаги) ортиқ китоб йиғилиб, кутубхона фондининг асоси яратилган.\n1948 йилда кутубхонанинг нодир ва қадимий нашрлар бўлими ташкил этилиб, айни пайтда бу фонд 16 мингдан ортиқ манбага эга.\nДавлат статистика қўмитаси маълумотларига кўра, 2021 йил 1 январь ҳолатига Ўзбекистонда ахборот-ресурс ва ахборот кутубхона марказлари сони 400 тани ташкил этади, уларда мавжуд китоблар сони 43 миллион нусхага етган.\nШаҳрисабз Давлат музей-қўриқхонаси экспонатлари қалбаки эмаслигини аниқлаш мақсадида текширув бошланди\nАлишер Усмоновнинг Тошкент Ислом марказига 4 923 дона ноëб китоб совға қилгани айтилмоқда


Олти ой ичида ўрганиш мумкин бўлган ва масофадан ишлаш имконияти мавжуд касблар ҳақида биласизми?\nКиберспорт ўйинлари бўйича бошқарувчи, синов устаси, видео муҳаррири, веб-дизайнер — бу бир неча ой ичида эгаллаш мумкин бўлган касблар. Тажриба ва асосий маълумот талаб қилинмайди (видео ўйинлар ва техникага қизиқиш бўлса бўлди). Ушбу кўникмалар сизга масофадан ёки мослашувчан иш жадвалига...\nМEНИНГ ПРEЗИДEНТИМ! (Фалсафий-публицистик эссе)\nНафсиламрини айтганда, мавжуд ва бир неча ўн йиллардан буён ҳукмрон бўлган муҳитни, шароитни ўзгартириб, халқ ҳаётини янги, нурли манзилларга буриб юбориш дунё давлатчилиги тарихида жуда кам одамларга насиб қилган. Ва ўз навбатида, халқ ҳам мудом шундай Йўлбошчилар, Сардорларга эҳтиёж сезганини...\nҲамкорликда ишлашда ҳикмат кўп\nҚамаши — ўзининг иқтисодий салоҳияти ва бошқа турли соҳаларда улкан имкониятларга эга ҳудудлардан бири. Халқи меҳнаткаш, танти ва самимий. Бу эса улар билан ишлашда кишига ўзгача завқ беради.\nЁшлар фестивали: 1500 нафардан ортиқ ўқувчи «Вилоят ҳокими фан олимпиадаси»да қатнашади\nСамарқанд вилоятида «Янги Ўзбекистон ёшлари, бирлашайлик!» шиори остида бошланган ёшлар фестивалининг биринчи куни бири-биридан қизиқари турли лойиҳаларга бой бўлди.\nТут пишиғи тугади. Лекин Сайхунобод туманидаги Сентоб маҳалласида эмас\nЮртимизда апрелнинг охири, бутун май ойи ҳамда июннинг бошини "Тут пишиғи" мавсуми дейиш мумкин. Негаки, ана шу вақтда тут мевали дарахтлар ичида биринчи бўлиб ўз неъматини тортиқ этади.\nВазифалар — залварли, ижро иштиёқи — баланд\nСурхон воҳаси — мамлакатимизнинг серқуёш ҳудудларидан бири бўлиб, иқтисодий салоҳияти, табиий бойликлари билан мамлакатимиз тараққиётида муҳим ўрин тутади. Бугун вилоят аҳлининг кайфияти юқори, эртанги кунга ишончи баланд, ҳар бир кунидан рози, давлатимиздан, Президентимиздан миннатдор.\nНаманганда "60-Халқаро гуллар фестивали" ғолибларига “Nexia-3" автомашинаси топширилди\nКеча оқшом вилоят марказидаги «Афсоналар водийси» тематик боғида байрам доирасида ўтказилган энг яхши гулчилар танлови ғолиблари, шунингдек, тадбирни тайёрлаш ва ўтказишнинг фаол ташкилотчиларини тақдирлашга бағишланган тантанали маросим ўтказилди. Унда пойтахтдан ташриф буюрган таниқли эстрада хонандалари ҳамда вилоят санъат усталарининг гала...\n83 ёшли Қундузхон буви гул сайлида\n— Одам ҳаётга, унинг завқли лаҳзаларига тўймайсан киши, — дейди табаррук инсон. —Намангандаги гул сайлини ўз кўзим билан кўриш анчадан буён орзу бўлиб қолаётган эди. Умридан барака топсин, Дилмурод неварамнинг меҳрибонлиги билан у ҳам ушалди.\nҲассос адиб қиёфасига чизгилар\nАдабиётимизнинг забардаст чинорларидан бири бўлган Абдулла Қаҳҳор чин маънода Абдулла Қодирий, Фитратларнинг муносиб давомчиларидан бири бўла олган. Адиб ижодида наср ва драма етакчи ўрин эгаллайди.\n— Ўтган йилдан буён Наманган муҳандислик технология институти магистратурасида таҳсил оляпман, — дейди М. Мундия. – Бу шаҳар энг аввало, гулу гулзорлари билан кишини ўзига ром этади. Ҳозиргача кўча ва хиёбонлардаги яшил манзаралардан завқланиб келган бўлсам, минглаб инсонларни ўзига чорлаган...\nАросатда қолган авлод\nИстиқлол Ўзбекистон ҳаётида мисли кўрилмаган бир даврни бошлаб берди. Шўро истибдоди ўрнатган ва бир неча авлод учун дастуриламал бўлган мафкура тузум билан бирга маҳв бўлди...\nShowing 1-19 of 336 items.


Собянин: Москвада мигрантлар ўртасида меҳнат бозори қулаши кузатилмади\nШунингдек, Москва мэри ўзини ўзи яккалаш даврида мигрантлар ўртасида жиноятчилик ўсиши қайд этилмаганини қайд этди.\nТОШКЕНТ, 6 сен — Sputnik. Москва мэри Сергей Собянин пандемия ва жорий этилган чекловларнинг пойтахт иқтисодиётига таъсирини баҳолади.\nХусусан, шаҳар мэри мигрантлар ўртасида меҳнат бозори у қадар қуламаганини таъкидлади. Унинг сўзларига кўра, баҳор ойида қурилишларнинг тўхтаб қолиши қисқа муддат давом этган.\nШунингдек, Собянин ўзини ўзи яккалаш даврида мигрантлар ўртасида жиноятчилик ўсиши қайд этилмаганини қайд этди.\n“Бизда бундай муаммо бўлгани йўқ, бу ҳойнаҳой ижтимоий тармоқлардаги ҳозир ҳаммаси қулайди, ва мигрантлар талон-тарож, ўлдиришга югуришади деган ҳаяжон ва муҳокамалар эди”, - деди у НТВ телеканалига берган интервьюда.\nМэр карантин вақтида жиноятчилик аксинча 40 фоизгача тушиб кетганини таъкидлади. Унинг сўзларига кўра, қотиллик, босқинчилик, хонадонларни тунаб кетиш ва машиналарни ўғирлаб кетиш жиноятлари камроқ содир этилган. Фақат фирибгарлик соҳасидаги жиноятлар авж олган.\nСобянин келаётган 2020-2021 йил мавсумида Москвада ҳеч қандай карантин чоралари киритилмаслигига умид билдирди.\nЭслатиб ўтамиз, Москвада, хусусан, ўзини ўзи яккалаш, рухсатнома режими 9 июндан бекор қилинди.\nЯна 340 нафардан зиёд ўзбекистонлик Россияга ишлашга жўнаб кетди\nТаъкидланишича, уларнинг транспорт, овқатланиш, патент ва яшаш харажатлари, агарда ишчида касаллик аниқланса, унинг даволаниши иш берувчи компаниялар томонидан таъминланади.\nТОШКЕНТ, 20 сен — Sputnik. Амур вилоятидаги завод қурилишида ишлаш учун яна 346 нафар фуқаро жўнаб кетди. Бу ҳақда Ташқи меҳнат миграцияси агентлиги хабар қилмоқда.\nМеҳнат вазирлиги, РУДН ва “World Skills Russia” ўртасида меморандум имзоланди\nТаъкидланишича, уларнинг транспорт, овқатланиш, патент ва яшаш харажатлари, агарда ишчида касаллик аниқланса, унинг даволаниши иш берувчи компаниялар томонидан таъминланади. Улар 14 кунлик карантиндан сўнг белгиланган эпидемиологик талаблар ва карантин чекловларига риоя қилган ҳолда қурилиш объектларида иш бошлайди.\nХабарда ёзилишича, улар Амур вилоятидаги газни қайта ишлаш заводи қурилишида ишлашади. Илгари ушбу заводда ишлаш учун Ўзбекистон фуқароларини ишга жалб қилиш бўйича келишувга эришилган эди.\nЭслатиб ўтамиз, 31 июль куни 144, 12 август куни 84, 30 август куни эса 287 фуқаролар айнан мазкур завод қурилишида ишлаш учун ташкиллаштирилган ҳолда жўнаб кетган эди.\nЙил якунига қадар 5 мингга яқин фуқароларнинг мазкур завод қурилишга ишга жалб қилиниши режалаштирилган.\n13:54 19.09.2020 (Янгиланган 13:56 19.09.2020)\nМай ойидан бошлаб ватанга қайтишни истовчи Ўзбекистон фуқаролари мунтазам равишда Самара, Оренбург ва Ростов вилоятларида тўпланиб келмоқдалар.\nТОШКЕНТ, 19 сен — Sputnik. COVID-19 коронавируси пандемияси фонида барча турдаги қатновларнинг ёпилиши туфайли Самара вилоятида қолиб кетган Ўзбекистон фуқароларини ватанга қайтариш мақсадида яна тўртта поезд ташкил этилади. Бу ҳақда Самара вилояти ҳукумати сайтида хабар берилган.\nВатанга қайтмоқчи бўлган ўзбекистонликлар 15 августдан Кинельга келишни бошлаган эдилар. Аввалига мигрантлар темирйўл вокзали платформасида жойлашган эдилар. 21 август куни регион ҳукумати улар учун палаткали лагерни қуриб берди. Совуқ кунлар бошланиши билан иситиш тизимлари ҳам ташкил этилди.\n"Мигрантларни ўз манзилига етказиш учун саккизта поезд юборилди, яна тўртта поезд ташкиллаштирилади. Шунингдек, Курумоч аэропортидан чиқиш рейслари режалаштирилган", — дейилади хабарда.\nСамара вилоятига киришда яна назорат постлари ишга тушди — улар шу жумладан, лагерда коронавирус ўчоқлари пайдо бўлиши хатарларини пасайтириш устида иш олиб бормоқда, деб хабар қилади матбуот-хизмати.\nРоссия 21 сентябрдан Қозоғистон ва Қирғизистонга авиа-қатновларни тиклаяпти\nТошкентда фуқаролардан Россия-Қозоғистон чегарасида мунтазам тўпланмасликни ва РФда яшаш жойи бўйича чиқиш рейслари навбатини кутишни мунзатам сўраб келади. Аммо Ўзбекистонга қайтиш истагида бўлган юзлаб фуқаролар май ойидан бошлаб мунтазам равишда Россиянинг Самара, Оренбург ва Ростов вилоятларида тўпланиб келадилар. Республика ҳукумати автобус ва темир-йўл транспорти орқали ўнг мингдан зиёд ватандошларни олиб чиқди.\n1 октябр санасидан бошлаб Ўзбекистон ўз чегарасини барча турдаги транспорт воситалари учун очмоқда, шу муносабат билан олдинроқ киритилган карантин чораларининг барчаси бекор қилинди.\nТун давомида энг кўп Наманганда коронавирус билан касалланиш аниқланди\nЎтган тун давомида яна 149 кишига коронавирус ташхиси қўйилди. Уларнинг 91 нафари Наманган вилоятидан.\nТОШКЕНТ, 21 сен — Sputnik. Ўзбекистонда тун давомида яна 149 кишида коронавирус аниқланди. Жами касалланганлар сони 51 798 нафарга етди. Бу ҳақда Соғлиқни сақлаш вазирлиги хабар қилмоқда.\nОқилов болалар орасида ҳам коронавирус билан касалланиш кўпаётганини маълум қилди\nЯнги касалланганларнинг 91 нафари Наманган вилояти, 20 нафари Андижон вилояти, 11 нафари Тошкент вилояти, 8 нафари Қорақалпоғистон, яна 8 нафари Бухоро вилояти, 7 нафари Навоий ва 4 нафари Фарғона вилоятида фуқаролар орасида аниқланган.\nШу билан бирга, Юнусобод туманида яшаган 65 ёшли З.Ч. (аёл) ҳамда Шайҳонтоҳур туманида яшаган 46 ёшли Ҳ.И. (эркак), жами 2 нафар коронавирусга чалинган бемор вафот этди. Жами қурбонлар сони 435 нафарни ташкил этмоқда.\nШу пайтга қадар 47 932 нафар коронавирус инфекциясига чалинган фуқаролар (93 фоиз) соғайган.\nҲозирда мамлакатда 3422 нафар бемор даволанмоқда. Улардан 557 нафари оғир, 245 нафари эса ўта оғир аҳволда.\nНаманган, коронавирус, Ўзбекистон


«Бойсун баҳори» фестивали меҳмонлари учун махсус чартер рейслар йўлга қўйилди - ShouBiz.uz\nЯнгиликлар 18:27 | 6.5.22\n«Бойсун баҳори» фестивали меҳмонлари учун махсус чартер рейслар йўлга қўйилди\nЙўловчиларни Фарғона вилоятидан Андижонга олиб бориш учун автобуслар ажратилди\nСурхондарё вилоятининг Бойсун туманида ўтказиладиган «Бойсун баҳори» халқаро фольклор фестивали меҳмонларига янада қулайлик яратиш мақсадида 2022 йилнинг 7 май куни Андижон-Термиз-Фарғона ва Нукус-Термиз-Нукус йўналишларида қўшимча чартер авиақатновлар йўлга қўйилди. Шу билан бирга, йўловчиларни Фарғона вилоятидан Андижон вилоятига олиб бориш учун автобуслар ажратилди.\nУшбу қўшимча рейслар Президентнинг 2022 йил 26 апрелдаги «Туризмни янада ривожлантириш, ички туризм бозорини кенгайтириш, туризм объектларини кўпайтириш ҳамда музейлар фаолиятини такомиллаштириш чора-тадбирлари»га бағишланган кенгайтирилган видеоселектор йиғилишида берилган топшириқлар ижросини таъминлаш, ҳудудларда ўтказилаётган оммавий тадбирларда сайёҳларга қўшимча шарт-шароитлар яратиш мақсадида Туризм ва маданий мерос вазирлиги ташаббуси билан йўлга қўйилди.\nБойсун туманида 7-8 май кунлари бўлиб ўтадиган «Бойсун баҳори» халқаро фольклор фестивалига дунёнинг турли давлатларидан ошиқиб келаётган хорижлик меҳмонлар Сурхондарё вилояти билан яқиндан танишиб, тарихи узоқ ўтмишга бориб тақаладиган муқаддас обидаларни зиёрат қилмоқда. Археологик ёдгорликлар ва бошқа сайёҳлик обектларини мириқиб томоша қилмоқда.\n«Бойсун баҳори» халқаро фольклор фестивали кўрик-танловида иштирок этиб, ўзларининг ноёб санъатларини дунёга кенг тараннум этиш учун Буюк Британия ва Франциядан келган санъаткорлар ва соҳа мутахассислари Термиз шаҳри ҳамда Термиз тумани бўйлаб саёҳат қилди.\nМехмонлар дастлаб Термиз шаҳридаги «Азизбек» тўйхонасида ўтказилаётган келин-куёв тўйида қатнашди. Муҳташам «Санъат саройи»да бўлиб, миллий ҳунармандлик маҳсулотлари кўргазмаси, Термиз археология музейи билан танишди. «Сурхон ипаги» корхонаси музейи ва бу ерда тўқилаётган миллий атлас ҳамда адрас каби матоларни кўздан кечирди. Буюк аждодимиз Ҳаким Термизий мажмуаси ва Фаёзтепа археологик ёдгорликларида бўлди.\n«Менга Ўзбекистон жуда ёқиб қолди. Хивада ўтказилган ‘Лазги’ фестивалида бўлиб, Хоразм ва Бухородаги кўплар тарихий обидаларни мириқиб томоша қилдим. ‘Бойсун баҳори’га келиб, шундай мафтункор юртни томоша қилаётганимдан ҳаяжондаман. Қадимий юртда яшаётган самимий одамларнинг меҳмондўстлиги жуда ёқди. Ўзбеклар ҳамиша меҳмондўст бўлган. Лекин, мен бундай юксак даражада бўлишини кутмаган эдим. Қайерга бормайлик, бизни очиқ чеҳра билан самимий кутиб олаётганига мафтун бўлмоқдаман. Айниқса, эрамиздан аввалги асрларга оид Фаёзтепа археологик ёдгорлиги менда бой таассурот уйғотди. Ўтмишда буддистлар барпо этган ступага таъзим қилиб, уни ўз қўлим билан ушлаб кўрдим. Узоқ тарихдан сўзлайдиган бундай ноёб ёдгорликда бўлмаган, учратмаган эдим. Бойсуннинг ҳам бизни ҳайратда қолдиришига ишонаман. Албатта, бу ҳақда ‘Бойсун баҳори’да учрашиб қолсак, мароқ билан гапириб берарман. Шундай нафис фесстивальни ташкил этган давлатингиздан миннатдормиз», – дейди Буюк Британиялик фольклоршунос Йева Скалла.\n«Термизга қўнган заҳотимиз бизни миллий куй-қўшиқлар оҳангида самимий чеҳра билан кутиб олишди. Меҳмонхонага жойлашгач, ёш келин-куёв тўйида қатнашиб, гўзал миллий қадриятларингизга гувоҳ бўлдик. Маҳаллий меҳмонлар билан рақсга тушдик. Ёшларга бахт тиладик. Миллий ҳунармандлик буюмлари кўргазмаси ҳам бизга жуда ёқиб қолди. Тинч, осуда тарихий бу гўшада мароқли саёҳат қилиб, бой таассурот олаётганимиздан қувончимиз чексиз», – дейди франциялик санъаткор Бижан Йетемад Могҳадам.\nХорижлик меҳмонларнинг қадимий ва ҳамиша навқирон вилоят бўйлаб саёҳатлари давом этмоқда.


Ўзбекистонда айрим банклар ахборотларни ошкор қилишга доир талабларга амал қилмаган — Sof.uz\nЎзбекистонда айрим банклар ахборотларни ошкор қилишга доир талабларга амал қилмаган\n13.01 16:18 280 Иқтисод\nЎзбекистон Республикаси Марказий банки тижорат банклари фаолияти тўғрисидаги қайси маълумотлар очиқ маълумотлар сирасига кириб, барча банкларнинг расмий веб-саҳифасида жойлаштирилиши лозим эканлигини маълум қилди.\nМарказий банк ахборотида айтилишича,\nбанк хизматларини тақдим этишнинг умумий шартлари;\nтарифлар ва банк хизматлари учун фоиз ставкалари тўғрисидаги маълумотлар очиқ маълумотлар бўлиб, банкнинг расмий веб-сайтида эълон қилинади.\nЯнги таҳрирдаги “Банклар ва банк фаолияти тўғрисида”ги Қонуннинг 66 моддасига мувофиқ, банк хизматларидан фойдаланувчилар банк ва банк хизматларини танлашда эркиндир. Банклар эса банк хизматлари тўғрисида шартнома тузишдан олдин истеъмолчиларга банк хизматларидан фойдаланиш шартлари билан танишиш имкониятини таъминлашлари шарт.\nМарказий банк матбуот хизматига кўра, айрим банклар ахборотларни ошкор қилишга доир талабларга лозим даражада амал қилмаган. Масалан, айрим банкларнинг веб-сайтларида:\n- долзарб маълумотлар жойлаштирилмаган;\n- хизматлар ҳақидаги маълумотлар янгиланмаган ёки тақдим этилаётган хизматларнинг шартлари тўлиқ келтирилмаган;\n- потенциал қарз олувчилар учун кредитнинг тўлиқ қийматини мустақил равишда ҳисоблаш имконияти яратилмаган;\n- қарз олувчилар учун шахсий кабинет очиш имконияти мавжуд эмас;\n- мурожаатларни юбориш учун имкониятлар яратилмаган.\n31.03 17:48 7273\n30.03 21:00 5199\n1.04 03:23 4293\n31.03 19:08 3933\nКеча, 20:06 3013\n31.03 10:50 2955\nКоронавирус туфайли банклар кредитларнинг тўлов муддатларини узайтиради – МБ\n30.03 15:08 1068\n30.03 11:44 1638 Иқтисод\nЎзбекистоннинг ташқи қарзи 24 миллиард доллардан ошди\n28.03 12:34 408 Иқтисод


Олимлар ўлимдан кейин ҳам ҳаёт давом этишини исботлади\nДобавлено: 06.10.2016, 16:41\nБританиялик олимлар ўлимдан кейин ҳаёт борлигини исботлашди, деб хабар берди “Newsbuzz.ru” нашри.\nСаутгемптон университети тадқиқотчилари икки минг нафар одам иштирокида бир қатор тадқиқотлар ўтказишди. Бу одамларнинг ҳаммаси юрак тўхташи ва клиник ўлимни бошдан кечиришган. Уларнинг жавоблари таҳлил этилганда, врачлар беморни вафот этди, деб тан олганда ҳам мурда фикрлашда давом этишини кўрсатди.\nЭслатиб ўтамиз, илгари олимлар инсон вафот этгандан кейин ярим дақиқа ўтгач, мия қон келмагани сабабли ўлади деб тахмин қилишган эди. Аммо нариги дунё бўсағасидан қайтган инсонлар врачлар расмий равишда ўлимни қайд этгандан кейин ҳам уч дақиқа давомида фикрлашдан тўхтамаганликларини маълум қилди.